title: 2002 m. lapkričio 6 d. Komisijos sprendimas, įsteigiantis Infrastruktūros ir logistikos įstaigą Briuselyje

text:
Svarbus teisinis pranešimas

|

32003D0523

Oficialusis leidinys L 183 , 22/07/2003 p. 0035 - 0039

		Komisijos Sprendimas2002 m. lapkričio 6 d.įsteigiantis Infrastruktūros ir logistikos įstaigą Briuselyje(2003/523/EB)EUROPOS BENDRIJŲ KOMISIJA,atsižvelgdama į Komisijos darbo tvarkos taisyklių 20 straipsnį [1],kadangi(1) 2002 m. birželio 25 d. Tarybos reglamente (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento [2], toliau – Finansinis reglamentas, numato naujo tipo administracinės įstaigos įsteigimo struktūrą.(2) 1999 m. gruodžio 13 d. Komisijos gairėse dėl eksternalizacijos politikos [3] ir Administracinės reformos baltojoje knygoje [4] apibrėžta nauja eksternalizacijos politika, pagrįsta administracijos, kurios pagrindiniai uždaviniai ir veikla perorientuoti, vizija.(3) Eksternalizavimo planavimo ir koordinavimo grupės atliktos analizės rezultatuose, atsižvelgus į padėties analizę Komisijoje ir tarpinstituciniu lygiu daugelyje sričių, išryškėjo pagrindiniai Komisijos įstaigų sukūrimo pranašumai ir sritys, kuriose būtinas konkretus dėmesys, kaip antai, būtinybė užtikrinti, kad veikla, vykdoma įvairiose vietose, būtų darni ir nustatyti kiekvienos įstaigos minimalų kritinį dydį.(4) Pasirinktą įstaigos tipą sudaro administraciniai vienetai, skirti kitų Komisijos departamentų ir (arba), gal būt, kitų Bendrijos institucijų veiklai remti.(5) Analizėje, kuri konkrečiau buvo atliekama infrastruktūros ir logistikos srityje, išdėstyti pranašumai sprendimų, susijusių su administracine parama, vykdymą pavesti vienai struktūrai. Ta struktūra ypač tinka, kad ištekliai būtų naudojami veiksmingai ir ekonomiškai gerinant suteiktų paslaugų matomumą, perorientuojant veiksmingą atsakomybę už veiklą ir neatsiliekant nuo naudotojų poreikių ir paklausos.(6) Šis įstaigos tipas – tinkama priemonė pasiekti pageidautiną poslinkį į tarpinstitucinį lygį šioje srityje, kurioje kai kurios kitos Bendrijos institucijos jau pareiškė susidomėjimą.(7) Labai svarbu, kad, būdama Komisijos administracine įstaiga, ji aiškiai išliktų prie Generalinio direktorato pagal 2002 m. gegužės 28 d. [5] Komisijos priimtas gaires. Atitinkamai, ji turėtų būti prie Personalo ir administracijos generalinio direktorato.(8) Būtina apibrėžti įstaigos užduotis ir veiklą.(9) Pagal Komisijos gaires turėtų būti įsteigtas Vadybos komitetas, kurio pagrindinis vaidmuo pagal Komisijos kolegijos įgaliojimus - prižiūrėti įstaigos veiklą, apibrėžti kompetencijos ribas ir užtikrinti, kad ji būtų tinkamai įgyvendinta. Dėl to būtina nustatyti tikslią Vadybos komiteto sudėtį pagal Gaires, o taip pat jo užduotis ir vidaus organizaciją.(10) Būtina nustatyti įstaigos darbuotojų skyrimo taisykles ir užtikrinti, kad įstaigai taikomos taisyklės ir tvarka būtų tokia pati, kokia yra taikoma Komisijai.(11) Komisija turėtų apibrėžti galias, kurios suteikiamos pagal Tarnybos nuostatus įstaigos skiriančiajai institucijai ir pagal kitų tarnautojų Įdarbinimo sąlygas institucijai, kuri įgaliota sudaryti sutartis.(12) Turėtų būti nustatyti principai, reglamentuojantys įstaigos direktoriaus atsakomybę, susijusią su įstaigos darbuotojais ir jos veikla.(13) Turėtų būti reikalaujama, kad įstaigos direktorius pristatytų Vadybos komitetui savo tikslus, o taip pat rengiamas reguliarias ataskaitas ir metinę valdymo ataskaitą.(14) Finansiniuose reikalavimuose reikalaujama, kad Finansinio reglamento antros dalies V antraštinė dalis būtų taikoma įstaigai pagal bendrąjį principą, kad asmuo, atsakingas už derybas dėl asignavimų prašymų su Biudžeto generaliniu direktoratu, turėtų būti įgaliojimus suteikiantis pareigūnas delegavimo tvarka.(15) Generalinis direktoratas prie kurio yra įstaiga, turėtų talkinti Vadybos komitetui, atsakyti už reguliarių santykių su visomis įstaigomis palaikymą ir užtikrinti, kad įvairių įstaigų darbas būtų darnus. Tas vaidmuo yra ypač svarbus užtikrinant, kad pereinamasis etapas vyktų sklandžiai.(16) 2002 m. rugsėjo 18 d. Komisijos sprendimas yra papildomas ir pataisantis raštas prie 2003 m. preliminaraus biudžeto projekto ir parengia biudžetinę struktūrą įstaigai sukurti,NUSPRENDĖ:I SKYRIUSĮSTEIGIMAS, TIKSLAS, UŽDUOTYS IR VIETA1 straipsnisĮsteigimasĮsteigiama Infrastruktūros ir logistikos įstaiga Briuselyje, toliau – įstaiga.Generalinis direktoratas, prie kurio yra įstaiga, yra Personalo ir administracijos generalinis direktoratas.Įstaiga pradės dirbti nuo 2003 m. sausio 1 d.2 straipsnisTikslas1. Įstaiga užtikrina, kad visa su darbuotojų aprūpinimu būstu, socialinės gerovės infrastruktūros objektų valdymu ir institucijos logistika susijusi veikla būtų vykdoma, kaip nustatyta 3 straipsnyje.2. Įstaiga savo tikslą įgyvendina pagal Komisijoje galiojančias administracines taisykles.3. Komisija, Personalo ir administracijos generalinio direktorato iniciatyva arba įstaigos pasiūlymu, susitarusi su Generaliniu direktoratu, priima naujas taisykles arba, kai kuriais atvejais, būtinus pakeitimus.Įstaigos Vadybos komitetas, kartu su Personalo ir administracijos generaliniu direktoratu, parengia išsamią informaciją apie tą tvarką.4. Įstaiga gali veikti kitos įstaigos ar agentūros, įsteigtos pagal steigimo sutartis arba remiantis jomis, prašymu ir jų vardu bei Vadybos komitetu sutikimu.3 straipsnisUžduotys1. Įstaiga atsako, pirmiausia Briuselyje, už:a) Komisijos kilnojamojo ir nekilnojamojo turto įsigijimo, lizingo ir priežiūros tvarkymą, kartu su susijusiomis atsargomis bei su PVM susijusiais klausimais;b) persikraustymų organizavimą ir patalpų administravimą;c) administravimą:i) darbuotojams skirtų ir vidaus paskirties prekių transporto paslaugų;ii) gaunamos ir išsiunčiamos korespondencijos, Komisijos generaliniams direktoratams skirtų dokumentų vidaus paskirstymo;iii) dauginimo paslaugų;iv) biuro reikmenų;d) taisyklių, reglamentuojančių pastatų fizinę apsaugą, remiantis Personalo ir administracijos generalinio direktorato Apsaugos departamento nurodymais, įgyvendinimą, ypač "apsaugos sutarčių" (contrat gardiennage) administravimą;e) tokių socialinės gerovės infrastruktūros objektų kaip restoranų, savitarnos valgyklų, nedidelių parduotuvių ir sporto centrų, skirtų Bendrijos institucijų darbuotojams, administravimą;f) paslaugų, susijusių su tam tikromis socialinės gerovės paslaugomis kaip priežiūra lopšeliuose ir vaikų priežiūra po mokyklos, teikimą institucijoms;g) būtinų priemonių, kad būtų užtikrintas sveikatos ir saugos reikalavimų laikymasis Komisijos pastatuose, patvirtinimą.2. Įstaiga gali teikti papildomas mokamas paslaugas 7 straipsnio 8 dalyje nustatyta tvarka.4 straipsnisVietaĮstaiga yra įsikūrusi Briuselyje.II SKYRIUSVADYBOS KOMITETAS5 straipsnisKompetencijos ribosVadybos komitetas veikia Komisijos, kuriai jis yra atskaitingas, pavedimu savo kompetencijos ribose, ir už personalą bei administraciją atsakingo darbuotojo įgaliojimu.6 straipsnisSudėtis1. Vadybos komitetą sudaro:a) Komisijos Generalinis Sekretorius;b) Personalo ir administracijos generalinio direktorato generalinis direktorius;c) Biudžeto generalinio direktorato generalinis direktorius;d) Išorės ryšių generalinio direktorato generalinis direktorius;e) Užimtumo ir socialinių reikalų generalinio direktorato generalinis direktorius;f) du darbuotojų atstovai;g) kitų Bendrijos institucijų atstovas.2. Vadybos komiteto pirmininkas yra Personalo ir administracijos generalinio direktorato generalinis direktorius.3. Generalinis sekretorius ir kiekvienas generalinis direktorius gali paskirti pavaduotoją, jeigu jis yra tos pačios tarnybos A1 lygio pareigūnas.4. Du darbuotojų atstovus skiria Personalo komitetas. Jie nedalyvauja priimant sprendimus dėl vadovavimo įstaigai, jos organizacijos ar veiklos ir turi teisę balsuoti su socialinės gerovės infrastruktūra susijusiais klausimais. Ši nuostata nepažeidžia esamos tvarkos dėl socialinio dialogo.5. Kitų Bendrijos institucijų atstovą skiria Administracijos vadovų grupė. Šis atstovas gali balsuoti tik tais klausimais, kurie tvarkomi tarp institucijų.6. Vadybos komitetas gali kviesti ekspertus padėti jam atlikti pareigas.7 straipsnisPareigos1. Vadybos komitetas įstaigos direktoriaus (toliau – direktorius) siūlymu pagal Komisijoje galiojančią tvarką patvirtina įstaigos organizacinę struktūrą.2. Vadybos komitetas, direktoriaus pasiūlymu, priima taisykles, reglamentuojančias įstaigos veiklą ir struktūrą, o prireikus gali siūlyti tų taisyklių pakeitimus, ypač tam, kad būtų užtikrinta administracijos įstaigų, atskaitingų Personalo ir administracijos generaliniam direktoratui, darni veikla.3. Vadybos komitetas, direktoriaus pasiūlymu, nustato politikos gaires įstaigos veiklai.4. Iki kiekvienų metų sausio 31 d. Vadybos komitetas priima direktoriaus darbo programą. Darbo programa pirmiausia apima finansinę struktūrą, reguliarių ataskaitų klausimus ir laukiamus rezultatus (pagrįstus veiklos tikslais ir veiklos rodikliais). Vadybos komitetas gali pataisyti darbo programos punktus.5. Vadybos komitetas tvirtina įstaigos pajamų ir išlaidų sąmatas bei visus būtinus sandaros plano pakeitimus.6. Kiekvienų metų pirmąjį ketvirtį Vadybos komitetas parengia ir nusiunčia Komisijos kolegijai nuomonę apie visą įstaigos veiklą ir valdymą, remdamasis direktoriaus pateiktomis ataskaitomis pagal 13 straipsnį.7. Vadybos komitetas dėl aukštesniosios ir vidurinės grandies vadovų skyrimo tvarkos laikosi 14 straipsnyje nustatytos tvarkos.8. Vadybos komitetas tvirtina papildomų mokamų paslaugų, kurias įstaiga gali teikti pagal 2 straipsnio 4 dalį ir 3 straipsnio 2 dalį, tipą bei sąlygas, pagal kurias jis teikia jas. Vadybos komitetas, direktoriaus pasiūlymu, nustato paslaugų, kurias įstaiga gali teikti institucijoms, tipą ir jų įkainius bei tokiu būdu gautų pajamų paskirstymą įstaigos biudžete.9. Vadybos komitetas priima sprendimus dėl visų esminių klausimų, turinčių įtakos įstaigos veiklai, kurie nėra aiškiai numatyti šiame sprendime.8 straipsnisVidaus organizacijaVadybos komitetas priima savo darbo tvarkos taisykles. Šios taisyklės pirmiausia apima šiuos klausimus:a) susirinkimus: susirinkimų sušaukimo ir organizavimo dažnumą bei tvarką;b) sekretoriatą: jo vaidmenį ir organizacinę sąsają;c) dokumentų siuntimo taisykles.9 straipsnisBalsavimasVadybos komitetui priimant sprendimą, kiekvienas jo narys, turintis balsavimo teisę, turi vieną balsą. Jeigu balsai pasiskirsto po lygiai, pirmininkas turi sprendžiamąjį balsą.Visi sprendimai priimami paprasta balsų dauguma.III SKYRIUSDIREKTORIUS10 straipsnisPaskyrimas1. Įstaigai vadovauja direktorius (A1 arba A2 lygis), kurį skiria Komisija po to, kai Paskyrimų patariamasis komitetas (PPK) pateikė palankią nuomonę pagal 14 straipsnio 1 dalį.2. Direktorius skiriamas trejų metų kadencijai, kuri gali būti pratęsiama, bet ne ilgesniam kaip dvejų metų laikotarpiui.3. Komisijos kolegija, gavusi Vadybos komiteto nuomonę, gali priimti sprendimą atšaukti direktorių ir paskirti direktorių ad interim.11 straipsnisGaliosDirektorius yra įstaigos skiriančioji institucija ir institucija, leidžianti sudaryti sutartis pagal Komisijoje galiojančias taisykles, neviršijant Komisijos jam suteiktų įgaliojimų.12 straipsnisPareigos1. Iki kiekvienų metų gruodžio 31 d. direktorius pateikia Vadybos komitetui savo kitų metų darbo programą, kurios turinį turi patvirtinti Komitetas.2. Direktorius atsako už sklandų įstaigos darbą. Komisijos kolegijos nustatytos atsakomybės ribose jis veikia Kolegijos įgaliojimu. Direktorius taip pat užtikrina sklandų įvairių įstaigos centrų darbą. Direktorius atsiskaito Vadybos komitetui apie savo pareigų atlikimą ir pateikia jam visus pasiūlymus dėl sklandaus įstaigos darbo.3. Direktorius teikia Vadybos komitetui savo pasiūlymus pagal 7 straipsnio 1, 2, 3 ir 8 dalis.4. Direktorius informuoja Vadybos komitetą apie paskyrimus pagal 14 straipsnio 3 dalį.13 straipsnisAtskaitomybėDirektorius pateikia Vadybos komitetui:1) reguliarią veiklos ataskaitą, kurios struktūrą ir dažnumą nustato Vadybos komitetas;2) kiekvienų metų, einančių po peržiūros metų, pirmąjį ketvirtį metinę valdymo ataskaitą, kurios struktūrą nustato Vadybos komitetas.IV SKYRIUSĮSTAIGOS DARBUOTOJAI14 straipsnisĮstaigos aukštesniosios ir vidurinės grandies vadovai1. Komisija, Vadybos komiteto pasiūlymu, parengia pranešimą apie laisvas įstaigos direktoriaus pareigas. Vadybos komitetas parengia Komisijai nuomonę apie PPK atrinktus kandidatus.2. Prieš Komisijai priimant galutinį sprendimą, Vadybos komitetas parengia nuomonę apie PPK atrinktus kandidatus tvarka, kuri taikoma Komisijoje aukštesniosios (A2 lygis) ir vidurinės grandies (A3 lygis) vadovų pareigoms.3. Direktorius informuoja Vadybos komitetą apie paskyrimus į kitas vidurinės grandies vadovų pareigas (A4 ir A5 lygiai) pagal Komisijoje galiojančias taisykles ir procedūras.15 straipsnisDarbuotojai1. Visos administracinės procedūros ir praktika, susijusi su vadovavimu darbuotojams, yra atliekama tomis pačiomis sąlygomis, kokios yra taikomos Komisijos pareigūnams ir kitiems tarnautojams.2. Pagal Tarnybos nuostatų 4 straipsnį apie laisvas pareigas įstaigoje pranešama institucijų darbuotojams, jeigu paskiriančioji institucija nusprendžia, kad tos pareigos turi būti užimtos.3. Pagal Tarnybos nuostatų 90 straipsnį prašymai ir skundai dėl direktoriui pagal šio sprendimo 11 straipsnį suteiktų galių vykdymo pateikiami Personalo ir administracijos generaliniam direk toratui. Visi apeliaciniai skundai šiose srityse yra skundai prieš Komisiją.V SKYRIUSFINANSINĖS NUOSTATOS16 straipsnisFinansiniai klausimai1. Taikoma Finansinio reglamento antros dalies V antraštinė dalis.2. Komisija, remdamasi Vadybos komiteto pasiūlymu, dėl biudžeto asignavimų, kuriuos turi vykdyti įstaiga kaip savo užduočių ir veiklos dalį, įgaliojimus suteikiančio pareigūno galias perduoda direktoriui bei nustato ribas ir sąlygas, taikomas galių perdavimui.VI SKYRIUSKOORDINAVIMAS IR PERŽIŪRA17 straipsnisKoordinavimas1. Koordinavimo skyrius, įsteigtas Personalo ir administracijos generaliniame direktorate, atlieka šias užduotis:a) padeda Vadybos komitetui rengti susirinkimus ir veiklą po jų, bei padeda Komiteto pirmininkui reguliariai stebėti santykius su direktoriumi;b) padeda direktoriui atlikti savo pareigas laikantis kompetencijų ir prerogatyvų, ypač santykiuose su Personalo ir administracijos generaliniu direktoratu;c) užtikrina įstaigos darbo darną su kitomis Personalo ir administracijos generalinio direktorato administracijos įstaigomis bei kitomis Komisijos įstaigomis, ypač dėl jų personalo struktūros ir politikos;d) užtikrina, kad Komisijoje galiojančios taisyklės ir taikoma praktika darbuotojų politikos srityje būtų darni ir vienodai taikoma visoje įstaigoje.2. Koordinavimo skyrius, vykdydamas savo užduotis, atsiskaito Vadybos komitetui pastarajam paprašius.18 straipsnisPeržiūraVadybos komiteto pirmininkas, darbuotojo, atsakingo už personalą ir administraciją, įgaliojimu, ne vėliau kaip praėjus šešiems mėnesiams po trečiųjų įstaigos veiklos metų, teikia Komisijos kolegijai išsamią įstaigos to laikotarpio veiklos analizę. Ši analizė, kai kuriais atvejais, gali apimti pasiūlymus dėl šio sprendimo pakeitimo.Priimta Briuselyje, 2002 m. lapkričio 6 d.Komisijos varduNeil KinnockPirmininko pavaduotojas[1] OL L 308, 2000 12 8, p. 26.[2] OL L 248, 2002 9 16, p. 1.[3] SEC(1999) 2051, p. 7.[4] COM(2000) 200 galutinė.[5] SEC(2002) 618 galutinė.--------------------------------------------------


title: 2013/697/BUSP: 2013 m. lapkričio 12 d. Politinio ir saugumo komiteto sprendimas EUTM Mali/3/2013 dėl trečiųjų valstybių indėlių į Europos Sąjungos karinę misiją siekiant prisidėti prie Malio ginkluotųjų pajėgų mokymo (EUTM Mali)

text:
30.11.2013

               LT

               Europos Sąjungos oficialusis leidinys

               L 320/33

         POLITINIO IR SAUGUMO KOMITETO SPRENDIMAS EUTM MALI/3/2013
   2013 m. lapkričio 12 d.
   dėl trečiųjų valstybių indėlių į Europos Sąjungos karinę misiją siekiant prisidėti prie Malio ginkluotųjų pajėgų mokymo (EUTM Mali)
   (2013/697/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2013 m. sausio 17 d. Tarybos sprendimą 2013/34/BUSP dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) (1), ypač į jo 8 straipsnio 2 dalį,
   kadangi:

               (1)

               pagal Sprendimo 2013/34/BUSP 8 straipsnio 2 dalį Taryba įgaliojo Politinį ir saugumo komitetą (toliau – PSK) priimti atitinkamus sprendimus dėl trečiųjų valstybių siūlomų indėlių priėmimo;

               (2)

               atsižvelgiant į ES misijos vado ir Europos Sąjungos karinio komiteto rekomendacijas dėl Šveicarijos Konfederacijos indėlio, Šveicarijos Konfederacijos indėlis turėtų būti priimtas;

               (3)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus. Todėl Danija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   Trečiųjų valstybių indėliai
   1   Šveicarijos Konfederacijos indėlis į Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) yra priimtas ir jis laikomas svariu.
   2   Šveicarijos Konfederacija atleidžiama nuo finansinių įnašų į EUTM Mali biudžetą.
   2 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje 2013 m. lapkričio 12 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 14, 2013 1 18, p. 19.


title: 2016 m. gruodžio 8 d. Tarybos sprendimas (ES) 2017/479 dėl Europos Sąjungos ir Norvegijos Karalystės susitarimo dėl papildomų taisyklių, susijusių su išorės sienų ir vizų finansinės paramos priemone kaip Vidaus saugumo fondo dalimi 2014–2020 m. laikotarpiu, pasirašymo Sąjungos vardu ir laikino taikymo

text:
21.3.2017

               LT

               Europos Sąjungos oficialusis leidinys

               L 75/1

         TARYBOS SPRENDIMAS (ES) 2017/479
   2016 m. gruodžio 8 d.
   dėl Europos Sąjungos ir Norvegijos Karalystės susitarimo dėl papildomų taisyklių, susijusių su išorės sienų ir vizų finansinės paramos priemone kaip Vidaus saugumo fondo dalimi 2014–2020 m. laikotarpiu, pasirašymo Sąjungos vardu ir laikino taikymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 77 straipsnio 2 dalį kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos Parlamento ir Tarybos reglamente (ES) Nr. 515/2014 (1) nustatyta, kad su Šengeno acquis įgyvendinimu, taikymu ir plėtojimu susijusios valstybės dalyvauja priemonėje pagal jos nuostatas ir kad turi būti sudaromi jų finansinių įnašų susitarimai bei nustatomos tokiam dalyvavimui būtinos papildomos taisyklės, įskaitant nuostatas, kuriomis užtikrinama Sąjungos finansinių interesų apsauga ir Audito Rūmų audito įgaliojimai;

               (2)

               2014 m. liepos 14 d. Taryba įgaliojo Komisiją pradėti derybas su Norvegijos Karalyste, Islandijos Respublika, Šveicarijos Konfederacija ir Lichtenšteino Kunigaikštyste dėl susitarimo dėl jų dalyvavimo Vidaus saugumo fondo sienų ir vizų priemonėje 2014–2020 m. laikotarpiu tvarkos. Derybos buvo sėkmingai baigtos 2016 m. liepos 5 d. parafavus susitarimo su Norvegijos Karalyste tekstą;

               (3)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas. Kadangi šis sprendimas grindžiamas Šengeno acquis, remdamasi to protokolo 4 straipsniu, per šešis mėnesius po to, kai Taryba nusprendžia dėl šio sprendimo, Danija turi nuspręsti, ar jį įtrauks į savo nacionalinę teisę;

               (4)

               šiuo sprendimu plėtojamos Šengeno acquis nuostatos, kurias įgyvendinant Jungtinė Karalystė nedalyvauja Tarybos sprendimą 2000/365/EB (2); todėl Jungtinė Karalystė nedalyvauja priimant šį sprendimą ir jis nėra jai privalomas ar taikomas;

               (5)

               šiuo sprendimu plėtojamos Šengeno acquis nuostatos, kurias įgyvendinant Airija nedalyvauja pagal Tarybos sprendimą 2002/192/EB (3); todėl Airija nedalyvauja priimant šį sprendimą ir jis nėra jai privalomas ar taikomas;

               (6)

               Susitarimas Sąjungos vardu turėtų būti pasirašytas su sąlyga, kad jis bus sudarytas vėliau;

               (7)

               pagal Susitarimo 19 straipsnio 4 dalį Susitarimas (išskyrus jo 5 straipsnį) turėtų būti taikomas laikinai nuo kitos dienos po jo pasirašymo,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Sąjungos ir Norvegijos Karalystės susitarimą dėl papildomų taisyklių, susijusių su išorės sienų ir vizų finansinės paramos priemone kaip Vidaus saugumo fondo dalimi 2014–2020 m. laikotarpiu, su sąlyga, kad minėtas Susitarimas bus sudarytas.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
   3 straipsnis
   Pagal Susitarimo 19 straipsnio 4 dalį Susitarimas (išskyrus jo 5 straipsnį) taikomas laikinai nuo kitos dienos po jo pasirašymo (4), kol bus užbaigtos jo sudarymui būtinos procedūros.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. gruodžio 8 d.

            Tarybos vardu

            Pirmininkė

         L. ŽITŇANSKÁ

      (1)  2014 m. balandžio 16 d. Europos Parlamento ir Tarybos reglamentas (ES) Nr. 515/2014, kuriuo kaip Vidaus saugumo fondo dalis nustatoma išorės sienų ir vizų finansinės paramos priemonė ir panaikinamas Sprendimas Nr. 574/2007/EB (OL L 150, 2014 5 20, p. 143).

      (2)  2000 m. gegužės 29 d. Tarybos sprendimas 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (OL L 131, 2000 6 1, p. 43).

      (3)  2002 m. vasario 28 d. Tarybos sprendimas 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (OL L 64, 2002 3 7, p. 20).

      (4)  Datą, nuo kurios Susitarimas bus pradėtas laikinai taikyti, Europos Sąjungos oficialiajame leidinyje paskelbs Tarybos generalinis sekretoriatas.


title: Europos Parlamento ir Tarybos sprendimas Nr. 1530/2007/EB pateiktas 2007 m. spalio 24 d. dėl Europos Sąjungos solidarumo fondo mobilizavimo pagal Europos Parlamento, Tarybos ir Komisijos 2006 m. gegužės 17 d. tarpinstitucinio susitarimo dėl biudžetinės drausmės ir patikimo finansų valdymo 26 punktą

text:
21.12.2007

               LT

               Europos Sąjungos oficialusis leidinys

               L 337/1

      EUROPOS PARLAMENTO IR TARYBOS SPRENDIMAS Nr. 1530/2007/EB
   pateiktas 2007 m. spalio 24 d.
   dėl Europos Sąjungos solidarumo fondo mobilizavimo pagal Europos Parlamento, Tarybos ir Komisijos 2006 m. gegužės 17 d. tarpinstitucinio susitarimo dėl biudžetinės drausmės ir patikimo finansų valdymo 26 punktą
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos Parlamento, Tarybos ir Komisijos 2006 m. gegužės 17 d. tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 26 punktą,
   atsižvelgdami į 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą (2),
   atsižvelgdami į Komisijos pasiūlymą,
   kadangi:

               1)

               Europos Sąjunga įsteigė Europos Sąjungos solidarumo fondą (toliau – Fondas), parodydama solidarumą su stichinių nelaimių ištiktų regionų gyventojais;

               2)

               2006 m. gegužės 17 d. tarpinstituciniame susitarime numatyta galimybė mobilizuoti Fondo lėšas neviršijant nustatytos didžiausios metinės 1 mrld. eurų ribos;

               3)

               Reglamente (EB) Nr. 2012/2002 esama nuostatų, kuriomis remiantis galima mobilizuoti Fondo lėšas;

               4)

               Vokietija ir Prancūzija pateikė paraiškas mobilizuoti Fondo lėšas dėl dviejų nelaimių, kurias atitinkamai sukėlė uraganas ir atogrąžų ciklonas,

         NUSPRENDĖ:
   1 straipsnis
   2007 m. finansinių metų Europos Sąjungos bendrajame biudžete iš Europos Sąjungos solidarumo fondo skiriama 172 195 985 EUR įsipareigojimų ir mokėjimų asignavimų suma.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre, 2007 m. spalio 24 d.

            Europos Parlamento vardu

            Pirmininkas

         H.-G. PÖTTERING

            Tarybos vardu

            Pirmininkas

         M. LOBO ANTUNES

      (1)  OL C 139, 2006 6 14, p. 1.

      (2)  OL L 311, 2002 11 14, p. 3.


12.8.2016

               LT

               Europos Sąjungos oficialusis leidinys

               C 294/60

         P8_TA(2014)0084
   Bendros pertvarkymo valdybos narių skyrimas *
   2014 m. gruodžio 16 d. Europos Parlamento sprendimas dėl Komisijos pasiūlymo dėl vykdomosios sudėties Bendros pertvarkymo valdybos pirmininko, pirmininko pavaduotojo ir narių skyrimo (C(2014)9456 – C8-0284/2014 – 2014/0901(NLE))
   (Pritarimo procedūra)
   (2016/C 294/21)

      Europos Parlamentas,

               —

               atsižvelgdamas į 2014 m. gruodžio 5 d. Komisijos pasiūlymą dėl vykdomosios sudėties Bendros pertvarkymo valdybos pirmininko, pirmininko pavaduotojo ir narių skyrimo (C(2014)9456),

               —

               atsižvelgdamas į 2014 m. liepos 15 d. Europos Parlamento ir Tarybos reglamento (ES) Nr. 806/2014, kuriuo nustatomos kredito įstaigų ir tam tikrų investicinių įmonių pertvarkymo vienodos taisyklės ir vienoda procedūra, kiek tai susiję su bendru pertvarkymo mechanizmu ir Bendru pertvarkymo fondu, ir iš dalies keičiamas Reglamentas (ES) Nr. 1093/2010 (1), 56 straipsnio 6 dalį,

               —

               atsižvelgdamas į Darbo tvarkos taisykles,

               —

               atsižvelgdamas į Ekonomikos ir pinigų politikos komiteto pranešimą (A8-0070/2014),

               A.

               kadangi Reglamento (ES) Nr. 806/2014 56 straipsnio 4 dalyje nustatoma, kad Bendros pertvarkymo valdybos (Valdybos) pirmininkas, pirmininko pavaduotojas ir šio reglamento 43 straipsnio 1 dalies b punkte nurodyti nariai skiriami atsižvelgiant į nuopelnus, gebėjimus, bankų ir finansų reikalų išmanymą ir su finansų priežiūra, reguliavimu ir bankų pertvarkymu susijusią patirtį;

               B.

               kadangi Reglamento (ES) Nr. 806/2014 56 straipsnio 4 dalyje nustatoma, kad skiriant asmenis į Valdybą turi būti paisoma lyčių pusiausvyros, patirties ir kvalifikacijos principų;

               C.

               kadangi, laikydamasi Reglamento (ES) Nr. 806/2014 56 straipsnio 6 dalies, Komisija 2014 m. lapkričio 19 d. patvirtino trumpąjį kandidatų eiti Valdybos pirmininko ir pirmininko pavaduotojo pareigas sąrašą;

               D.

               kadangi, laikydamasi Reglamento (ES) Nr. 806/2014 56 straipsnio 6 dalies, Komisija 2014 m. gruodžio 1 d. patvirtino trumpąjį kandidatų eiti reglamento 43 straipsnio 1 dalies b punkte nurodytų Valdybos narių pareigas sąrašą;

               E.

               kadangi, laikantis Reglamento (ES) Nr. 806/2014 56 straipsnio 6 dalies, abu trumpieji sąrašai buvo perduoti Parlamentui;

               F.

               kadangi 2014 m. gruodžio 5 d. Komisija priėmė pasiūlymą dėl vykdomosios sudėties Bendros pertvarkymo valdybos pirmininko, pirmininko pavaduotojo ir valdybos narių skyrimo ir pateikė šį pasiūlymą Parlamentui;

               G.

               kadangi tada Parlamento Ekonomikos ir pinigų politikos komitetas ėmė tikrinti į Valdybos pirmininko, pirmininko pavaduotojo ir narių pareigas pasiūlytų kandidatų asmens duomenis, ypač turint mintyje Reglamento (ES) Nr. 806/2014 56 straipsnio 4 dalies reikalavimus;

               H.

               kadangi 2014 m. gruodžio 8 d. Komisija surengė klausymą su Elke König, pasiūlyta kandidate eiti Valdybos pirmininkės pareigas, kurio metu kandidatė pasakė įžanginę kalbą ir po to atsakė į komiteto narių klausimus;

               I.

               kadangi 2014 m. gruodžio 9 d. komitetas surengė klausymą su Timo Löyttyniemi, pasiūlytu kandidatu eiti Valdybos pirmininko pavaduotojo pareigas, taip pat su Mauro Grande, Antonio Carrascosa, Joanne Kellermann ir Dominique'u Laboureix'u, keturiais kandidatais, pasiūlytais į Valdybos narių pareigas; visi penki pasiūlyti kandidatai klausymo metu pasakė po įžanginę kalbą ir tada atsakė į komiteto narių klausimus;

               1.

               pritaria Komisijos pasiūlymui skirti šiuos pasiūlytus kandidatus:

                           a)

                           Elke König eiti Valdybos pirmininkės pareigas;

                           b)

                           Timo Löyttyniemi eiti Valdybos pirmininko pavaduotojo pareigas;

                           c)

                           Mauro Grande eiti Valdybos nario pareigas;

                           d)

                           Antonio Carrascosą eiti Valdybos nario pareigas;

                           e)

                           Joanne Kellermann eiti Valdybos narės pareigas;

                           f)

                           Dominique'ą Laboureix'ą eiti Valdybos nario pareigas;

               2.

               paveda Pirmininkui perduoti šį sprendimą Tarybai, Komisijai ir valstybių narių vyriausybėms.

      (1)  OL L 225, 2014 7 30, p. 1.


title: 2015 m. birželio 8 d. Tarybos sprendimas (ES) 2015/890 dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo II priedo (Techniniai reglamentai, standartai, tyrimai ir sertifikavimas) pakeitimo (Nauji maisto produktai)

text:
11.6.2015

                  LT

                  Europos Sąjungos oficialusis leidinys

                  L 146/5

            TARYBOS SPRENDIMAS (ES) 2015/890
      2015 m. birželio 8 d.
      dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo II priedo (Techniniai reglamentai, standartai, tyrimai ir sertifikavimas) pakeitimo (Nauji maisto produktai)
      EUROPOS SĄJUNGOS TARYBA,
      atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,
      atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
      atsižvelgdama į Europos Komisijos pasiūlymą,
      kadangi:

                  (1)

                  Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

                  (2)

                  pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, be kita ko, EEE susitarimo II priedą;

                  (3)

                  EEE susitarimo II priede išdėstytos su techniniais reglamentais, standartais, tyrimais ir sertifikavimu susijusios specialios nuostatos ir priemonės;

                  (4)

                  į EEE susitarimą turi būti įtrauktas Europos Parlamento ir Tarybos reglamentas (EB) Nr. 258/97 (3);

                  (5)

                  į EEE susitarimą turi būti įtrauktas Komisijos reglamentas (EB) Nr. 1852/2001 (4);

                  (6)

                  į EEE susitarimą turi būti įtraukta Komisijos rekomendacija Nr. 97/618/EB (5);

                  (7)

                  Europos Parlamento ir Tarybos reglamento (EB) Nr. 1829/2003 (6) 38 straipsniu iš dalies keičiamas Reglamentas (EB) Nr. 258/97 ir jis turi būti įtrauktas į EEE susitarimą;

                  (8)

                  todėl EEE susitarimo II priedas turėtų būti atitinkamai iš dalies pakeistas;

                  (9)

                  todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,

            PRIĖMĖ ŠĮ SPRENDIMĄ:
      1 straipsnis
      Pozicija, kurios Sąjungos vardu turi būti laikomasi EEE jungtiniame komitete dėl siūlomo EEE susitarimo II priedo (Techniniai reglamentai, standartai, tyrimai ir sertifikavimas) dalinio pakeitimo, grindžiama EEE jungtinio komiteto sprendimo projektu, pridedamu prie šio sprendimo.
      2 straipsnis
      Šis sprendimas įsigalioja jo priėmimo dieną.

         Priimta Liuksemburge 2015 m. birželio 8 d.

               Tarybos vardu

               Pirmininkė

            D. REIZNIECE-OZOLA

         (1)  OL L 305, 1994 11 30, p. 6.

         (2)  OL L 1, 1994 1 3, p. 3.

         (3)  1997 m. sausio 27 d. Europos Parlamento ir Tarybos reglamentas (EB) Nr. 258/97 dėl naujų maisto produktų ir naujų maisto komponentų (OL L 43, 1997 2 14, p. 1).

         (4)  2001 m. rugsėjo 20 d. Komisijos reglamentas (EB) Nr. 1852/2001, nustatantis išsamias taisykles, kaip paviešinti tam tikrą informaciją ir apsaugoti pagal Europos Parlamento ir Tarybos reglamentą (EB) Nr. 258/97 pateiktą informaciją (OL L 253, 2001 9 21, p. 17).

         (5)  1997 m. liepos 29 d. Komisijos rekomendacija 97/618/EB dėl mokslinių aspektų ir informacijos pateikimo, kurie būtini paraiškoms dėl naujų maisto produktų ir naujų maisto ingredientų tiekimo rinkai, ir rengti pradinėms vertinimo ataskaitoms pagal Europos Parlamento ir Tarybos reglamentą (EB) Nr. 258/97 (OL L 253, 1997 9 16, p. 1).

         (6)  2003 m. rugsėjo 22 d. Europos Parlamento ir Tarybos reglamentas (EB) Nr. 1829/2003 dėl genetiškai modifikuoto maisto ir pašarų (OL L 268, 2003 10 18, p. 1).

         PROJEKTAS
         EEE JUNGTINIO KOMITETO SPRENDIMAS Nr. …/2015
         … m. … … d.
         kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:

                     (1)

                     į EEE susitarimą turi būti įtrauktas 1997 m. sausio 27 d. Europos Parlamento ir Tarybos reglamentas (EB) Nr. 258/97 dėl naujų maisto produktų ir naujų maisto komponentų (1);

                     (2)

                     į EEE susitarimą turi būti įtrauktas 2001 m. rugsėjo 20 d. Komisijos reglamentas (EB) Nr. 1852/2001, nustatantis išsamias taisykles, kaip paviešinti tam tikrą informaciją ir apsaugoti pagal Europos Parlamento ir Tarybos reglamentą (EB) Nr. 258/97 (2) pateiktą informaciją;

                     (3)

                     į EEE susitarimą turi būti įtraukta 1997 m. liepos 29 d. Komisijos rekomendacija 97/618/EB dėl mokslinių aspektų ir informacijos pateikimo, kurie būtini paraiškoms dėl naujų maisto produktų ir naujų maisto ingredientų tiekimo rinkai, ir rengti pradinėms vertinimo ataskaitoms pagal Europos Parlamento ir Tarybos reglamentą (EB) Nr. 258/97 (3);

                     (4)

                     2003 m. rugsėjo 22 d. Europos Parlamento ir Tarybos reglamento (EB) Nr. 1829/2003 dėl genetiškai modifikuoto maisto ir pašarų (4) 38 straipsniu iš dalies keičiamas Reglamentas (EB) Nr. 258/97 ir jis turi būti įtrauktas į EEE susitarimą;

                     (5)

                     šis sprendimas susijęs su teisės aktais dėl maisto produktų. Teisės aktai dėl maisto produktų netaikomi Lichtenšteinui tol, kol jam taikomas Europos bendrijos ir Šveicarijos Konfederacijos susitarimas dėl prekybos žemės ūkio produktais, kaip nustatyta EEE susitarimo II priedo XII skyriaus įžangoje. Todėl šis sprendimas netaikomas Lichtenšteinui;

                     (6)

                     todėl EEE susitarimo II priedas turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:
         1 straipsnis
         EEE susitarimo II priedo XII skyrius iš dalies keičiamas taip:

                     1.

                     Po 97 punkto (Europos Parlamento ir Tarybos reglamentas (ES) Nr. 1169/2011) įterpiama:

                                 „98.

                                    31997 R 0258. 1997 m. sausio 27 d. Europos Parlamento ir Tarybos reglamentas (EB) Nr. 258/97 dėl naujų maisto produktų ir naujų maisto komponentų (OL L 43, 1997 2 14, p. 1) su pakeitimais, padarytais:

                                             —

                                                32003 R 1829. 2003 m. rugsėjo 22 d. Europos Parlamento ir Tarybos reglamentu (EB) Nr. 1829/2003 (OL L 268, 2003 10 18, p. 1),

                                             —

                                                32008 R 1332.2008 m. gruodžio 16 d. Europos Parlamento ir Tarybos reglamentu (EB) Nr. 1332/2008 (OL L 354, 2008 12 31, p. 7).

                                       Reglamento nuostatos šio Susitarimo tikslais pritaikomos taip:
                                 7 straipsnis papildomas taip:
                                 „Komisijai priėmus sprendimus suteikti autorizaciją, ELPA valstybės tuo pačiu metu per 30 dienų po Bendrijos sprendimo priėmimo priims atitinkamus sprendimus. Apie tai pranešama EEE jungtiniam komitetui, kuris periodiškai skelbia tokių sprendimų sąrašus Oficialiojo leidinio EEE priede.
                                 Kilus bet kokiems Susitariančiųjų Šalių ginčams dėl šių nuostatų administravimo, Susitarimo VII dalis taikoma mutatis mutandis.“

                                 99.

                                    32001 R 1852. 2001 m. rugsėjo 20 d. Komisijos reglamentas (EB) Nr. 1852/2001, nustatantis išsamias taisykles, kaip paviešinti tam tikrą informaciją ir apsaugoti pagal Europos Parlamento ir Tarybos reglamentą (EB) Nr. 258/97 pateiktą informaciją (OL L 253, 2001 9 21, p. 17).“

                     2.

                     Po antraštinės dalies „AKTAI, Į KURIUOS ELPA VALSTYBĖS IR ELPA PRIEŽIŪROS INSTITUCIJA DERAMAI ATSIŽVELGIA“ 16 punkto (Komisijos rekomendacija 2013/647/ES) įterpiamas šis punktas:

                                 „17.

                                    31997 H 0618. 1997 m. liepos 29 d. Komisijos rekomendacija 97/618/EB dėl mokslinių aspektų ir informacijos pateikimo, kurie būtini paraiškoms dėl naujų maisto produktų ir naujų maisto ingredientų tiekimo rinkai, ir rengti pradinėms vertinimo ataskaitoms pagal Europos Parlamento ir Tarybos reglamentą (EB) Nr. 258/97 (OL L 253, 1997 9 16, p. 1).“

               2 straipsnis
         Reglamentų (EB) Nr. 258/97, (EB) Nr. 1852/2001 ir (EB) Nr. 1829/2003 ir Rekomendacijos 97/618/EB tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
         3 straipsnis
         Šis sprendimas įsigalioja …, jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (*).
         4 straipsnis
         Šis sprendimas skelbiamas Europos Sąjungos oficialiojo leidinio EEE dalyje ir EEE priede.

            Priimta Briuselyje …

                  EEE jungtinio komiteto vardu

                  Pirmininkas

               …

                  EEE jungtinio komiteto

                  sekretoriai

               …

            (1)  OL L 43, 1997 2 14, p. 1.

            (2)  OL L 253, 2001 9 21, p. 17.

            (3)  OL L 253, 1997 9 16, p. 1.

            (4)  OL L 268, 2003 10 18, p. 1.

            (*)  [Konstituciniai reikalavimai nenurodyti.] [Konstituciniai reikalavimai nurodyti.]


title: 2011/771/ES: 2011 m. lapkričio 16 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Graikijos paraiška „EGF/2011/004 EL/ALDI Hellas“ )

text:
30.11.2011

               LT

               Europos Sąjungos oficialusis leidinys

               L 317/29

         EUROPOS PARLAMENTO IR TARYBOS SPRENDIMAS
   2011 m. lapkričio 16 d.
   dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Graikijos paraiška „EGF/2011/004 EL/ALDI Hellas“)
   (2011/771/ES)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 28 punktą,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (2), ypač į jo 12 straipsnio 3 dalį,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką;

               (2)

               EGF taikymo sritis buvo išplėsta – nuo 2009 m. gegužės 1 d. galima teikti paramos darbuotojams, atleistiems iš darbo dėl tiesioginio pasaulinės finansų ir ekonomikos krizės poveikio, paraiškas;

               (3)

               2006 m. gegužės 17 d. Tarpinstituciniame susitarime numatyta galimybė mobilizuoti EGF lėšas, neviršijant viršutinės metinės 500 mln. EUR ribos;

               (4)

               2011 m. gegužės 10 d. Graikija pateikė paraišką mobilizuoti EGF lėšas dėl darbuotojų atleidimo iš įmonės ALDI Hellas Supermarket Holding EPE & Assoc. E.E. ir vienos jos tiekėjų įmonės Thessaloniki Logistics S.A. ir iki 2011 m. birželio 22 d. ją papildė išsamesne informacija. Ši paraiška atitinka finansinei paramai taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo mobilizuoti 2 918 500 EUR sumą;

               (5)

               todėl EGF lėšos turėtų būti mobilizuotos finansinei paramai pagal Graikijos pateiktą paraišką suteikti,

         PRIĖMĖ ŠĮ SPRENDIMĄ:
   1 straipsnis
   2011 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 2 918 500 EUR įsipareigojimų ir mokėjimų asignavimų sumą.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2011 m. lapkričio 16 d.

            Europos Parlamento vardu

            Pirmininkas

         J. BUZEK

            Tarybos vardu

            Pirmininkas

         W. SZCZUKA

      (1)  OL C 139, 2006 6 14, p. 1.

      (2)  OL L 406, 2006 12 30, p. 1.


title: Komisijos sprendimas, kuriame teigiama, kad priemonės, apie kurias pranešė Čekijos Respublika pagal laikinąjį mechanizmą, numatytą Stojimo akto IV.3 priede, yra netaikytinos po įstojimo į ES   (Tekstas svarbus EEE)

text:
4.6.2005

               LT

               Europos Sąjungos oficialusis leidinys

               C 137/4

         Komisijos sprendimas, kuriame teigiama, kad priemonės, apie kurias pranešė Čekijos Respublika pagal laikinąjį mechanizmą, numatytą Stojimo akto IV.3 priede, yra netaikytinos po įstojimo į ES
   (2005/C 137/06)
   (Tekstas svarbus EEE)
   Sprendimo priėmimo data:
   Valstybė narė: Čekijos Respublika
   Pagalbos Nr.: CZ 46/2003
   Pavadinimas: „Investiční a poštovní banka, a.s.“ (IPB)/„Československá obchodní banka, a.s.“ (ČSOB)
   Tikslas: pagalba bankininkystės sektoriui
   Kita informacija: Komisijos sprendime teigiama, kad IPB/ČSOB bankams skirta priemonė, apie kurią Čekijos Respublika pranešė pagal laikinąjį mechanizmą, numatytą Stojimo akto IV.3 priede, yra netaikytina po įstojimo į ES.
   Sprendimo autentišką tekstą be konfidencialių duomenų galima rasti adresu:
   http://europa.eu.int/comm/secretariat_general/sgb/state_aids/
   Sprendimo priėmimo data:
   Valstybė narė: Čekijos Respublika
   Pagalbos Nr.: CZ 51/2003
   Pavadinimas: „Pragobanka, a.s.“
   Tikslas: Pagalba bankų sektoriui
   Kita informacija: Komisijos sprendime teigiama, kad „Pragobanka, a.s.“ skirta priemonė, apie kurią Čekijos Respublika pranešė pagal laikinąjį mechanizmą, numatytą Stojimo akto IV.3 priede, yra netaikytina po įstojimo į ES.
   Sprendimo autentišką tekstą be konfidencialių duomenų galima rasti adresu:
   http://europa.eu.int/comm/secretariat_general/sgb/state_aids/
   Sprendimo priėmimo data:
   Valstybė narė: Čekijos Respublika
   Pagalbos Nr.: CZ 56/003
   Pavadinimas: „Coop Banka, a.s.“
   Tikslas: Pagalba bankų sektoriui
   Kita informacija: Komisijos sprendime teigiama, kad „Coop Banka, a.s.“ skirta priemonė, apie kurią Čekijos Respublika pranešė pagal laikinąjį mechanizmą, numatytą Stojimo akto IV.3 priede, yra netaikytina po įstojimo į ES.
   Sprendimo autentišką tekstą be konfidencialių duomenų galima rasti adresu:
   http://europa.eu.int/comm/secretariat_general/sgb/state_aids/
   Sprendimo priėmimo data:
   Valstybė narė: Čekijos Respublika
   Pagalbos Nr.: CZ 80/2004
   Pavadinimas: „První Městská Banka, a.s.“
   Tikslas: pagalba bankininkystės sektoriui
   Kita informacija: Komisijos sprendime teigiama, kad „První Městská Banka, a.s.“ skirta priemonė, apie kurią Čekijos Respublika pranešė pagal laikinąjį mechanizmą, numatytą Stojimo akto IV.3 priede, yra netaikytina po įstojimo į ES.
   Sprendimo autentišką tekstą be konfidencialių duomenų galima rasti adresu:
   http://europa.eu.int/comm/secretariat_general/sgb/state_aids/


title: 2015 m. balandžio 29 d. Europos Parlamento sprendimas (ES) 2015/1658 dėl Europos maisto saugos tarnybos 2013 finansinių metų sąskaitų uždarymo

text:
2015 9 30

               LT

               Europos Sąjungos oficialusis leidinys

               L 255/247

      EUROPOS PARLAMENTO SPRENDIMAS (ES) 2015/1658
      2015 m. balandžio 29 d.
      dėl Europos maisto saugos tarnybos 2013 finansinių metų sąskaitų uždarymo
      EUROPOS PARLAMENTAS,

                  —

                  atsižvelgdamas į Europos maisto saugos tarnybos 2013 finansinių metų galutines finansines metines ataskaitas,

                  —

                  atsižvelgdamas į Audito Rūmų ataskaitą dėl Europos maisto saugos tarnybos 2013 finansinių metų metinių finansinių ataskaitų kartu su Tarnybos atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendaciją dėl patvirtinimo, kad Tarnyba įvykdė 2013 finansinių metų biudžetą (05304/2015 – C8–0054/2015),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 208 straipsnį,

                  —

                  atsižvelgdamas į 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (5), ypač į jo 44 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6),

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (7), ypač į jo 108 straipsnį,

                  —

                  atsižvelgdamas į Darbo tvarkos taisyklių 94 straipsnį ir į V priedą,

                  —

                  atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A8–0097/2015),

         1.

            pažymi, kad Europos maisto saugos tarnybos galutinėse metinėse finansinėse ataskaitose buvo pateikti Audito Rūmų ataskaitos priede nurodyti duomenys;

         2.

            pritaria Europos maisto saugos tarnybos 2013 finansinių metų sąskaitų uždarymui;

         3.

            paveda Pirmininkui perduoti šį sprendimą Europos maisto saugos tarnybos vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 442, 2014 12 10, p. 160.

         (2)  Žr. 1 išnašą.

         (3)  OL L 248, 2002 9 16, p. 1.

         (4)  OL L 298, 2012 10 26, p. 1.

         (5)  OL L 31, 2002 2 1, p. 1.

         (6)  OL L 357, 2002 12 31, p. 72.

         (7)  OL L 328, 2013 12 7, p. 42.


title: 2013/720/ES: 2013 m. lapkričio 15 d. Tarybos sprendimas dėl Europos Sąjungos ir Maroko Karalystės protokolo, kuriuo nustatomos Europos Sąjungos ir Maroko Karalystės žuvininkystės sektoriaus partnerystės susitarime numatytos žvejybos galimybės ir finansinis įnašas, pasirašymo Europos Sąjungos vardu

text:
2013 12 7

                  LT

                  Europos Sąjungos oficialusis leidinys

                  L 328/1

         TARYBOS SPRENDIMAS
         2013 m. lapkričio 15 d.
         dėl Europos Sąjungos ir Maroko Karalystės protokolo, kuriuo nustatomos Europos Sąjungos ir Maroko Karalystės žuvininkystės sektoriaus partnerystės susitarime numatytos žvejybos galimybės ir finansinis įnašas, pasirašymo Europos Sąjungos vardu
         (2013/720/ES)
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 5 dalimi,
         atsižvelgdama į Europos Komisijos pasiūlymą,
         kadangi:

                     (1)

                     2006 m. gegužės 22 d. Taryba patvirtino Europos bendrijos ir Maroko Karalystės partnerystės susitarimą žuvininkystės sektoriuje (1) (toliau – Partnerystės susitarimas), priimdama Reglamentą (EB) Nr. 764/2006 (2);

                     (2)

                     paskutiniojo Europos Sąjungos ir Maroko Karalystės protokolo, kuriuo nustatomos partnerystės susitarime numatytos žvejybos galimybės ir finansinis įnašas (3), taikymas baigėsi galioti 2011 m. gruodžio 20 d.;

                     (3)

                     Taryba leido Komisijai derėtis dėl naujojo protokolo, kuriuo Sąjungos laivams suteikiamos žvejybos galimybės vandenyse, kurie priklauso Maroko Karalystės suverenitetui ar jurisdikcijai žuvininkystės srityje. Šioms deryboms pasibaigus, 2013 m. liepos 24 d. buvo parafuotas naujasis protokolas;

                     (4)

                     reikėtų pasirašyti šį naująjį protokolą su sąlyga, kad jis bus sudarytas,

               PRIĖMĖ ŠĮ SPRENDIMĄ:

            1 straipsnis
            Sąjungos vardu leidžiama pasirašyti Europos Sąjungos ir Maroko Karalystės protokolą, kuriuo nustatomos Europos Sąjungos ir Maroko Karalystės žvejybos partnerystės susitarime numatytos žvejybos galimybės ir finansinis įnašas (toliau – protokolas), su sąlyga, kad minėtas protokolas bus sudarytas.
            Protokolo tekstas pridedamas prie šio sprendimo.

            2 straipsnis
            Tarybos pirmininkas įgaliojamas paskirti asmenį (-is), įgaliotus Sąjungos vardu pasirašyti protokolą.

            3 straipsnis
            Šis sprendimas įsigalioja jo priėmimo dieną.

            Priimta Briuselyje 2013 m. lapkričio 15 d.

                  Tarybos vardu

                  Pirmininkas

               R. ŠADŽIUS

            (1)  OL L 141, 2006 5 29, p. 4.

            (2)  2006 m. gegužės 22 d. Tarybos reglamentas (EB) Nr. 764/2006 dėl Europos bendrijos ir Maroko Karalystės partnerystės susitarimo žuvininkystės sektoriuje sudarymo (OL L 141, 2006 5 29, p. 1).

            (3)  Europos Sąjungos ir Maroko Karalystės protokolas, kuriuo nustatomos Europos bendrijos ir Maroko žuvininkystės sektoriaus partnerystės susitarime numatytos žvejybos galimybės ir finansinis įnašas (OL L 202, 2011 8 5, p. 3).


title: 1980 m. balandžio 22 d. Tarybos sprendimas dėl Europos ekonominės bendrijos ir Kanados susitarimo, dėl kurio jos derėjosi pagal GATT XXVIII straipsnį dėl tam tikrų produktų vaisių ir daržovių sektoriuje, sudarymo

text:
Svarbus teisinis pranešimas

|

31980D0461

Oficialusis leidinys L 111 , 30/04/1980 p. 0017 - 0020 specialusis leidimas suomių kalba: skyrius 3 tomas 12 p. 0021  specialusis leidimas graikų k.: skyrius 11 tomas 19 p. 0236  specialusis leidimas švedų kalba: skyrius 3 tomas 12 p. 0021

		Tarybos sprendimas1980 m. balandžio 22 d.dėl Europos ekonominės bendrijos ir Kanados susitarimo, dėl kurio jos derėjosi pagal GATT XXVIII straipsnį dėl tam tikrų produktų vaisių ir daržovių sektoriuje, sudarymo(80/461/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 113 straipsnį,atsižvelgdama į Komisijos rekomendaciją,kadangi Kanada, remdamasi Bendrojo susitarimo dėl muitų tarifų ir prekybos (GATT) XXVIII straipsniu, nurodė ketinanti pakeisti muitų tarifų nuolaidas tam tikriems produktams, kurių pagrindinė tiekėja yra Europos ekonominė bendrija;kadangi Komisija pradėjo derybas su Kanada pagal GATT XXVIII straipsnį ir pasiekė pakankamą susitarimą su šia šalimi,NUSPRENDĖ:1 straipsnisBendrijos vardu patvirtinamas Europos ekonominės bendrijos ir Kanados susitarimas pagal GATT XXVIII straipsnį dėl tam tikrų produktų vaisių ir daržovių sektoriuje.Šio susitarimo tekstas pridedamas prie šio sprendimo.2 straipsnisTarybos pirmininkas įgaliojamas paskirti asmenį, įgaliotą pasirašyti Bendriją įpareigojantį susitarimą.3 straipsnisApie derybų rezultatus pranešama GATT Susitariančiosioms Šalims.Priimta Liuksemburge, 1980 m. balandžio 22 d.Tarybos varduPirmininkasG. Zamberletti--------------------------------------------------Susitarimastarp Europos ekonominės bendrijos ir Kanados, dėl kurio jos derėjosi pagal GATT XXVIII straipsnį dėl tam tikrų produktų vaisių ir daržovių sektoriujePridedamuose dokumentuose užregistruoti Kanados delegacijos ir Europos Bendrijų Komisijos derybų pagal GATT XXVIII straipsnį dėl "V sąraše – Kanada" numatytų nuolaidų patikslinimo rezultatai.Europos Bendrijų Komisijos delegacijos varduKanados delegacijos vardu--------------------------------------------------Olivier Long,Generalinis direktorius,GATT Sekretoriatas,Centre William Rappard,rue de Lausanne, 154CH-1211 ŽenevaDerybos dėl "V sąrašo – Kanada"Kanados delegacija ir Europos Bendrijų Komisija baigė derybas pagal XXVIII straipsnį dėl "V sąraše – Kanada" numatytų nuolaidų patikslinimo, kaip nustatyta pridedamoje ataskaitoje.Europos Bendrijų Komisijos delegacijos varduKanados delegacijos vardu--------------------------------------------------Kanados delegacijos ir Europos Bendrijų derybų pagal GATT XXVIII straipsnį dėl "V sąrašo – Kanada" nuolaidų patikslinimo rezultataiPakeitimai "V sąraše – Kanada"PastabaA priede išvardytos nuolaidos pakeičiamos B priede išvardytomis nuolaidomis. Jei nenumatyta kitaip, bet kuris B priedo įrašas Europos Bendrijoms suteikia teises pradėti pradines derybas.A PRIEDASTarifo Nr. | Aprašymas | Muito norma, privaloma pagal galiojantį sąrašą |2400-1 | Trūkažolės, šviežios arba žalios………………(už svarą) | laisvai nustatoma |3905-1 | Bulvių krakmolas ir bulvių miltai…………….(už svarą) | 1,5 ct. |8400-1 | Svogūnų rinkiniai arba askaloniniai česnakai, natūralūs.. | 15 % |8505-1 | Konservuoti grybai, neapdoroti kitais būdais…………… | 12,5 % |Paruoštos daržovės sandariose skardinėse ar kituose sandariuose konteineriuose, kurių svoris turi būti įskaičiuojamas į apmuitinamą svorį:8904-1 | Žirniai…………………………………………(už svarą) | 1,5 % |8905-1 | Pomidorai……………………………………..(už svarą) | 2 ct. |8905-2 | Pomidorų tyrė…………………………………(už svarą) | 1,5 ct. |8906-1 | Neapdorota kitais būdais……………………………….. | 15% |10525-2 | Melionai, marinuoti arba konservuoti druskoje, sūryme, aliejuje ar kitu būdu, neapdoroti kitais būdais…………. | 15 % |10530-1 | Vaisių drebučiai (želė), džemai, marmeladai, konservai, vaisiniai sviestai ir kondensuota malta mėsa…………………………………………..(už svarą) | 3 ct. |10550-1 | Zucca melionai, lupti arba supjaustyti, apdoroti siera sūryme, skirti naudoti gamybai Kanadoje……………… | 5 % |Vaisių sultys ir vaisiniai sirupai, neapdoroti kitais būdais, visų pirma:15201-1 | Laimo sultys……………………………………………. | 5 % |B PRIEDASTarifo Nr. | Aprašymas | Muito norma, privaloma pagal galiojantį sąrašą |ex 825-1 | Konservuotos sraigės (Helix rūšies) | 7,5 % |2400-1 | Trūkažolės šaknys, šviežios arba žalios, su lapais arba be jų………………………………………….. (už svarą) | laisvai nustatoma |6600-1 | Sausainiai, saldūs ……………………………………… | 11 % |6605-1 | Sausainiai, saldūs arba nesaldūs, kainuojantys ne mažiau kaip 20 centų už svarą, ši kaina turi būti pagrįsta neto svoriu ir į ją turi būti įtraukta įprastinė mažmeninei prekybai skirtų pakuočių kaina………………………… | 11 % |6700-1 | Makaronai ir vermišeliai, kurių sudėtyje nėra kiaušinių ar kitų papildomų ingredientų (už 100 svarų) | 20 ct. |8400-1 | Svogūnų rinkiniai, pakuotės kaina turi būti įtraukta į apmuitinamą svorį (už svarą) | 3 ct., bet ne mažiau kaip 15 % |Paruoštos daržovės sandariose skardinėse ar kituose sandariuose konteineriuose, neapdorotos kitais būdais:8902-1 | Mažos morkos ……………………………………….… | 17,5 % |8903-1 | Virtos pupos …………………………………………… | 10 % |8907-1 | Neapdorotos kitais būdais ……………………………… | 12,5 % |8905-1 | Pomidorai ……………………………………………… | 13,6 % |8915-1 | Pomidorų tyrė ….……………………………(už svarą) | 13,6 % |9025-2 | Pâté de foie su triufeliais | 5 % |Bulvės, perdirbtos, konservuotos ar kitu būdu paruoštos ir bulvių produktai, įskaitant bulvių krakmolą ir bulvių miltus, sandariose skardinėse ar kituose sandariuose konteineriuose:9036-1 | Neapdoroti kitais būdais ……………………………… | 12,5 % |Grybai, perdirbti, konservuoti ar kitu būdu paruošti, sandariose skardinėse arba kituose sandariuose konteineriuose:9061-1 | Neapdoroti kitais būdais ……………………………… | 20 % |Vaisiai, marinuoti arba konservuoti druskoje, sūryme, aliejuje, acte ar acto rūgštyje, anglies diokside ar kituose konservantuose, sandariose skardinėse ar kituose sandariuose konteineriuose; kitu būdu marinuoti ar konservuoti vaisiai, neapdoroti kitais būdais:10521-1 | Melionai ……………………………………………….. | laisvai nustatoma |Vaisių drebučiai (želė), džemai, marmeladai, konservai, vaisiniai sviestai ir kondensuota malta mėsa10530-1 | Neapdoroti kitais būdais ……………………………… | 10 % |10531-1 | Braškių džemas, kurio sudėtyje yra arba nėra pektino … | 15 % |Vaisių sultys, apdorotos kitais būdais arba ne, koncentruotos arba nekoncentruotos, ir vaisiniai sirupai, neapdoroti kitais būdais:10651-1 | Laimo sultys …………………………………………… | laisvai nustatoma |14100-2 | Kaštonų kremas ar pasta, saldinti arba nesaldinti ……… | laisvai nustatoma |16205-1 | Vermutas, aperityvas ir likeriai, kurių alkoholio koncentracija yra 32 % arba mažesnė, importuojami medinėse statinėse arba buteliuose …………(už galoną) | 15 ct. |Šampanas ir kiti putojantys vynai:16505-1 | Peris, pagamintas iš fermentuotų kriaušių ….(už galoną) | 1,5 JAV dol. |--------------------------------------------------


title: 2012/192/ES: 2010 m. liepos 12 d. Tarybos sprendimas dėl Europos Sąjungos ir Islandijos Respublikos, Lichtenšteino Kunigaikštystės, Norvegijos Karalystės bei Šveicarijos Konfederacijos susitarimo dėl šių valstybių dalyvavimo komitetų, padedančių Europos Komisijai naudotis savo vykdomaisiais įgaliojimais įgyvendinant, taikant ir plėtojant Šengeno acquis , darbe pasirašymo Sąjungos vardu

text:
13.4.2012

               LT

               Europos Sąjungos oficialusis leidinys

               L 103/1

         TARYBOS SPRENDIMAS
   2010 m. liepos 12 d.
   dėl Europos Sąjungos ir Islandijos Respublikos, Lichtenšteino Kunigaikštystės, Norvegijos Karalystės bei Šveicarijos Konfederacijos susitarimo dėl šių valstybių dalyvavimo komitetų, padedančių Europos Komisijai naudotis savo vykdomaisiais įgaliojimais įgyvendinant, taikant ir plėtojant Šengeno acquis, darbe pasirašymo Sąjungos vardu
   (2012/192/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 74, 77 ir 79 straipsnius kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               2006 m. gegužės 15 d. Komisijai suteikus įgaliojimus buvo užbaigtos derybos su Islandijos Respublika, Lichtenšteino Kunigaikštyste, Norvegijos Karalyste ir Šveicarijos Konfederacija dėl šių valstybių dalyvavimo komitetų, padedančių Komisijai naudotis savo vykdomaisiais įgaliojimais įgyvendinant, taikant ir plėtojant Šengeno acquis, darbe;

               (2)

               su sąlyga, kad jis bus sudarytas vėliau, turėtų būti pasirašytas 2009 m. birželio 30 d. parafuotas Europos Sąjungos ir Islandijos Respublikos, Lichtenšteino Kunigaikštystės, Norvegijos Karalystės bei Šveicarijos Konfederacijos susitarimas dėl šių valstybių dalyvavimo komitetų, padedančių Europos Komisijai naudotis savo vykdomaisiais įgaliojimais įgyvendinant, taikant ir plėtojant Šengeno acquis, darbe (toliau – Susitarimas) ir patvirtinta prie jo pridėta bendra deklaracija;

               (3)

               šis sprendimas neturi poveikio Jungtinės Karalystės pozicijai pagal Protokolą dėl į Europos Sąjungos sistemą integruotos Šengeno acquis, pridėtą prie Europos Sąjungos sutarties ir Sutarties dėl Europos Sąjungos veikimo, ir 2000 m. gegužės 29 d. Tarybos sprendimą 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (1);

               (4)

               šis sprendimas neturi poveikio Airijos pozicijai pagal Protokolą dėl į Europos Sąjungos sistemą integruotos Šengeno acquis, pridėtą prie Europos Sąjungos sutarties ir Sutarties dėl Europos Sąjungos veikimo, ir 2002 m. vasario 28 d. Tarybos sprendimą 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (2);

               (5)

               šis sprendimas neturi poveikio Danijos pozicijai pagal Protokolą dėl Danijos pozicijos, pridėtą prie Europos Sąjungos sutarties ir Sutarties dėl Europos Sąjungos veikimo,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Islandijos Respublikos, Lichtenšteino Kunigaikštystės, Norvegijos Karalystės bei Šveicarijos Konfederacijos susitarimo dėl šių valstybių dalyvavimo komitetų, padedančių Europos Komisijai naudotis savo vykdomaisiais įgaliojimais įgyvendinant, taikant ir plėtojant Šengeno acquis, darbe (toliau – Susitarimas) pasirašymas su sąlyga, kad jis bus sudarytas.
   Susitarimo tekstas pridedamas prie šio sprendimo.
   2 straipsnis
   Bendra deklaracija, pridėta prie šio sprendimo, patvirtinama Sąjungos vardu.
   3 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą, su sąlyga, kad jis bus sudarytas.
   4 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2010 m. liepos 12 d.

            Tarybos vardu

            Pirmininkė

         S. LAURELLE

      (1)  OL L 131, 2000 6 1, p. 43.

      (2)  OL L 64, 2002 3 7, p. 20.


title: 2013/565/ES: 2013 m. balandžio 17 d. Europos Parlamento sprendimas dėl Europos aviacijos saugos agentūros 2011 finansinių metų sąskaitų uždarymo

text:
16.11.2013

               LT

               Europos Sąjungos oficialusis leidinys

               L 308/195

         EUROPOS PARLAMENTO SPRENDIMAS
   2013 m. balandžio 17 d.
   dėl Europos aviacijos saugos agentūros 2011 finansinių metų sąskaitų uždarymo
   (2013/565/ES)
   EUROPOS PARLAMENTAS,

               —

               atsižvelgdamas į Europos aviacijos saugos agentūros 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos aviacijos saugos agentūros 2011 finansinių metų metinių ataskaitų kartu su agentūros atsakymais (1),

               —

               atsižvelgdamas į 2013 m. vasario 12 d. Tarybos rekomendaciją (05753/2013 – C7-0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į Europos Parlamento ir Tarybos reglamentą (EB) Nr. 216/2008 dėl bendrųjų taisyklių civilinės aviacijos srityje ir įsteigiantį Europos aviacijos saugos agentūrą (4), ypač į jo 60 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Transporto ir turizmo komiteto nuomonę (A7-0075/2013),

               1.

               pritaria Europos aviacijos saugos agentūros 2011 finansinių metų sąskaitų uždarymui;

               2.

               paveda Pirmininkui perduoti šį sprendimą Europos aviacijos saugos agentūros direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 53.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 79, 2008 3 19, p. 1.

      (5)  OL L 357, 2002 12 31, p. 72.


title: 2016 m. gruodžio 12 d. Tarybos sprendimas (BUSP) 2016/2238, kuriuo iš dalies keičiamas Sprendimas 2010/452/BUSP dėl Europos Sąjungos stebėsenos misijos Gruzijoje EUMM Georgia

text:
13.12.2016

               LT

               Europos Sąjungos oficialusis leidinys

               L 337/15

         TARYBOS SPRENDIMAS (BUSP) 2016/2238
   2016 m. gruodžio 12 d.
   kuriuo iš dalies keičiamas Sprendimas 2010/452/BUSP dėl Europos Sąjungos stebėsenos misijos Gruzijoje EUMM Georgia
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2010 m. rugpjūčio 12 d. Taryba priėmė Sprendimą 2010/452/BUSP (1), kuriuo buvo pratęstas Tarybos bendraisiais veiksmais 2008/736/BUSP (2) įsteigtos Europos Sąjungos stebėsenos misijos Gruzijoje (EUMM Georgia arba misija) įgaliojimų terminas. Sprendimo 2010/452/BUSP galiojimas baigiasi 2016 m. gruodžio 14 d.;

               (2)

               remiantis 2016 m. strategine peržiūra, EUMM Georgia įgaliojimų terminas turėtų būti pratęstas dar dvejų metų laikotarpiui;

               (3)

               Sprendimas 2010/452/BUSP turėtų būti atitinkamai iš dalies pakeistas;

               (4)

               misija bus vykdoma tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Sprendimas 2010/452/BUSP iš dalies keičiamas taip:

               1.

               14 straipsnio 1 dalis papildoma šia pastraipa:
               „Orientacinė finansavimo suma, skirta su misija susijusioms išlaidoms padengti nuo 2016 m. gruodžio 15 d. iki 2017 m. gruodžio 14 d., yra 18 000 000 EUR.“;

               2.

               18 straipsnio antra pastraipa pakeičiama taip:
               „Jis nustoja galioti 2018 m. gruodžio 14 d.“

         2 straipsnis
   Šis sprendimas įsigalioja jo priėmimo dieną.
   Jis taikomas nuo 2016 m. gruodžio 15 d.

      Priimta Briuselyje 2016 m. gruodžio 12 d.

            Tarybos vardu

            Pirmininkė

         F. MOGHERINI

      (1)  2010 m. rugpjūčio 12 d. Tarybos sprendimas 2010/452/BUSP dėl Europos Sąjungos stebėsenos misijos Gruzijoje EUMM Georgia (OL L 213, 2010 8 13, p. 43).

      (2)  2008 m. rugsėjo 15 d. Tarybos bendrieji veiksmai 2008/736/BUSP dėl Europos Sąjungos stebėsenos misijos Gruzijoje (EUMM Georgia) (OL L 248, 2008 9 17, p. 26).


title: 2016 m. birželio 17 d. Tarybos sprendimas (ES) 2016/1000, kuriuo panaikinamas Sprendimas 2009/416/EB dėl perviršinio deficito Airijoje

text:
22.6.2016

               LT

               Europos Sąjungos oficialusis leidinys

               L 164/12

         TARYBOS SPRENDIMAS (ES) 2016/1000
   2016 m. birželio 17 d.
   kuriuo panaikinamas Sprendimas 2009/416/EB dėl perviršinio deficito Airijoje
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 126 straipsnio 12 dalį,
   atsižvelgdama į Europos Komisijos rekomendaciją,
   kadangi:

               (1)

               2009 m. balandžio 27 d. Sprendimu 2009/416/EB (1) Taryba, remdamasi Komisijos rekomendacija, pagal Europos bendrijos steigimo sutarties (toliau – EB sutartis) 104 straipsnio 6 dalį nusprendė, kad Airijoje susidaręs perviršinis deficitas. Taryba pažymėjo, kad 2008 m. valdžios sektoriaus deficitas siekė 6,3 % BVP, taigi viršijo Sutartyje nustatytą 3 % BVP pamatinę vertę, o 2009 m. turėjo padidėti iki 11 % BVP. Prognozuota, kad valdžios sektoriaus bendroji skola 2009 m. pasieks Sutartyje nustatytą 60 % BVP pamatinę vertę;

               (2)

               2009 m. balandžio 27 d., vadovaudamasi EB sutarties 104 straipsnio 7 dalimi ir Tarybos reglamento (EB) Nr. 1467/97 (2) 3 straipsnio 4 dalimi bei remdamasi Komisijos rekomendacija, Taryba pateikė Airijai rekomendaciją perviršinio deficito padėtį ištaisyti iki 2013 m. Ta Tarybos rekomendacija buvo paskelbta viešai;

               (3)

               2009 m. gruodžio 2 d. Taryba padarė išvadą, kad Airijos valdžios institucijos ėmėsi veiksmingų priemonių, laikydamosi 2009 m. balandžio 27 d. Tarybos rekomendacijos, bet buvo galima laikyti, kad priėmus tą rekomendaciją Airijoje kilo netikėtų nepalankių ekonominių įvykių, turėjusių didelį neigiamą poveikį viešiesiems finansams. Todėl Taryba, remdamasi Komisijos rekomendacija, laikėsi nuomonės, kad Reglamento (EB) Nr. 1467/97 3 straipsnio 5 dalyje numatytos sąlygos tenkinamos, ir priėmė naują Airijai skirtą rekomendaciją pagal Sutarties dėl Europos Sąjungos veikimo (toliau – SESV) 126 straipsnio 7 dalį siekiant ištaisyti perviršinio deficito padėtį iki 2014 m. (3);

               (4)

               2010 m. gruodžio 7 d. Taryba padarė išvadą, kad Airijoje kilo netikėtų nepalankių ekonominių įvykių, turėjusių didelį neigiamą poveikį viešiesiems finansams, visų pirma susijusių su esminėmis bankų sektoriaus paramos priemonėmis, kurios turėjo būti įgyvendintos. Todėl Taryba, vadovaudamasi Komisijos rekomendacija, priėmė naują Airijai skirtą rekomendaciją pagal SESV 126 straipsnio 7 dalį, kurioje nustatė, kad perviršinio deficito panaikinimo terminas yra 2015 m. (4). Kartu, Airijos valdžios institucijoms paprašius Sąjungos, valstybių narių, kurių valiuta yra euro, ir Tarptautinio valiutos fondo (TVF) finansinės pagalbos, Taryba priėmė Įgyvendinimo sprendimą 2011/77/ES (5) dėl finansinės pagalbos suteikimo Airijai ir dėl specialių priemonių finansiniam stabilumui ir tvariam augimui atkurti. Susitarimo memorandumą dėl specialių ekonominės politikos sąlygų Komisija ir Airijos valdžios institucijos pasirašė 2010 m. gruodžio 16 d.;

               (5)

               2011 m. rugpjūčio 24 d. Komisija padarė išvadą, kad Airija ėmėsi veiksmingų priemonių perviršiniam deficitui panaikinti iki 2015 m., kaip 2010 m. gruodžio 7 d. rekomendavo Taryba;

               (6)

               pagal Europos Parlamento ir Tarybos reglamento (ES) Nr. 472/2013 (6) 10 straipsnio 2 dalies a punktą Airijai netaikyta pareiga pateikti atskirą ataskaitą pagal perviršinio deficito procedūrą ir ji pateikė ataskaitą pagal savo finansinės paramos programą;

               (7)

               2013 m. gruodžio mėn. Airija sėkmingai baigė ES ir TVF finansinės paramos programą: ji įvykdė didžiąją daugumą politikos sąlygų pagal programą ir atkūrė investuotojų pasitikėjimą valstybės ir bankų sektoriumi;

               (8)

               pagal prie Europos Sąjungos sutarties ir SESV pridėto Protokolo Nr 12 dėl perviršinio deficito procedūros 4 straipsnį Komisija teikia tai procedūrai vykdyti reikalingus duomenis. Taikydamos tą protokolą, pagal Tarybos reglamento (EB) Nr. 479/2009 (7) 3 straipsnį valstybės narės du kartus per metus, t. y. iki balandžio 1 d. ir iki spalio 1 d., turi pranešti valdžios sektoriaus deficito ir skolos duomenis bei kitus susijusius kintamuosius;

               (9)

               Taryba turi priimti sprendimą panaikinti sprendimą dėl perviršinio deficito, remdamasi pateiktais duomenimis. Be to, sprendimas dėl perviršinio deficito turi būti panaikintas tik jei pagal Komisijos prognozes numatoma, kad prognozės laikotarpiu deficitas neviršys Sutartyje nustatytos 3 % BVP pamatinės vertės (8);

               (10)

               remiantis Komisijos (Eurostato) duomenimis, pateiktais pagal Reglamento (EB) Nr. 479/2009 14 straipsnį, Airijai 2016 m. balandžio mėn. pateikus pranešimą, ir remiantis 2016 m. stabilumo programa bei Komisijos 2016 m. pavasario prognoze, pagrįstai daromos šios išvados:

                           —

                           nuo 2009 m., kai deficitas pasiekė aukščiausią maždaug 11,5 % BVP lygį, atėmus deficitą didinančias vienkartines priemones, susijusias su parama finansų sektoriui, valdžios sektoriaus balansas nuolat gerėjo: 2014 m. deficitas sumažėjo iki 3,8 % BVP, o 2015 m. – iki 2,3 % BVP (1,3 % BVP, jei neįtraukiamas vienkartinis sandoris (9)). Apskritai deficito sumažėjimą daugiausia lėmė išlaidų ribojimas: nuo 2010 m. iki 2015 m. einamosios pirminės išlaidos, išreikštos BVP dalimi, sumažėjo 8,5 %, o pajamų ir BVP santykis tuo pačiu laikotarpiu sumažėjo 0,5 %;

                           —

                           2016 m. stabilumo programoje, kurią Airija pateikė 2016 m. balandžio 29 d., planuojama, kad 2016 m. valdžios sektoriaus deficitas sumažės iki 1,1 % BVP, o 2017 m. – iki 0,4 % BVP, darant prielaidą, kad politika nesikeis (10). Komisijos 2016 m. pavasario prognozėje numatoma, kad deficitas 2016 m. bus 1,1 % BVP, o 2017 m., darant prielaidą, kad politika nesikeis, – 0,6 % BVP. Todėl numatoma, kad prognozės laikotarpiu deficitas liks mažesnis už Sutartyje nustatytą 3 % BVP pamatinę vertę;

                           —

                           remiantis Komisijos skaičiavimais, struktūrinis balansas, t. y. pagal ekonominį ciklą pakoreguotas valdžios sektoriaus balansas, atėmus vienkartines ir kitas laikinąsias priemones, 2011–2015 m. laikotarpiu pagerėjo 6,7 % BVP;

                           —

                           Airijos valdžios sektoriaus bendrosios skolos santykis su BVP, 2012 m. pasiekęs aukščiausią 120 % lygį, vėliau nuolat mažėjo ir prognozės laikotarpiu turėtų mažėti toliau. Visų pirma dėl nominaliojo BVP padidėjimo ir valstybės turto pardavimo valdžios sektoriaus bendroji skola sumažėjo nuo 107,5 % BVP 2014 m. iki 93,8 % BVP 2015 m. ir pagal prognozę 2016 m. turėtų toliau mažėti iki 89,1 % BVP. Prognozuojama, kad 2017 m. valdžios sektoriaus bendrosios skolos santykis toliau mažės iki 86,6 % BVP dėl, be kita ko, palankių ciklo sąlygų, istoriškai mažų palūkanų normų ir pirminio biudžeto pertekliaus;

               (11)

               nuo 2016 m., t. y. kitų metų po perviršinio deficito panaikinimo, Airijai taikoma Stabilumo ir augimo pakto prevencinė dalis ir ji turėtų tinkamu tempu toliau siekti savo vidutinio laikotarpio biudžeto tikslo, kartu laikytis išlaidų kriterijaus ir atitikti skolos kriterijų pagal Reglamento (EB) Nr. 1467/97 2 straipsnio 1a dalį. Tomis aplinkybėmis 2016 m. kyla rizika, kad bus šiek tiek nukrypta nuo reikalaujamo koregavimo plano siekiant vidutinio laikotarpio biudžeto tikslo, o 2017 m. Airija turėtų laikytis reikalavimų. Prognozuojama, kad abejais metais Airija laikysis pereinamojo laikotarpio skolos taisyklės. Apskritai 2016 m. reikės imtis papildomų priemonių;

               (12)

               pagal SESV 126 straipsnio 12 dalį Tarybos sprendimas dėl perviršinio deficito panaikinamas, kai, Tarybos nuomone, perviršinio deficito padėtis atitinkamoje valstybėje narėje ištaisoma;

               (13)

               Tarybos nuomone, perviršinio deficito padėtis Airijoje ištaisyta, todėl Sprendimas 2009/416/EB turėtų būti panaikintas,

         PRIĖMĖ ŠĮ SPRENDIMĄ:
   1 straipsnis
   Atlikus bendrą vertinimą daroma išvada, kad perviršinio deficito padėtis Airijoje ištaisyta.
   2 straipsnis
   Sprendimas 2009/416/EB panaikinamas.
   3 straipsnis
   Šis sprendimas skirtas Airijai.

      Priimta Liuksemburge 2016 m. birželio 17 d.

            Tarybos vardu

            Pirmininkas

         J.R.V.A. DIJSSELBLOEM

      (1)  2009 m. balandžio 27 d. Tarybos sprendimas 2009/416/EB dėl perviršinio deficito Airijoje (OL L 135, 2009 5 30, p. 23).

      (2)  1997 m. liepos 7 d. Tarybos reglamentas (EB) Nr. 1467/97 dėl perviršinio deficito procedūros įgyvendinimo paspartinimo ir paaiškinimo (OL L 209, 1997 8 2, p. 6).

      (3)  2009 m. gruodžio 2 d. Tarybos rekomendacija siekiant ištaisyti perviršinio deficito padėtį Airijoje.

      (4)  2010 m. gruodžio 7 d. Tarybos rekomendacija siekiant ištaisyti perviršinio deficito padėtį Airijoje.

      (5)  2010 m. gruodžio 7 d. Tarybos įgyvendinimo sprendimas 2011/77ES dėl Sąjungos finansinės pagalbos suteikimo Airijai (OL L 30, 2011 2 4, p. 34).

      (6)  2013 m. gegužės 21 d. Europos Parlamento ir Tarybos reglamentas (ES) Nr. 472/2013 dėl euro zonos valstybių narių, kurios turi didelių finansinio stabilumo sunkumų arba kurioms tokie sunkumai gresia, ekonominės ir biudžeto priežiūros griežtinimo (OL L 140, 2013 5 27, p. 1).

      (7)  2009 m. gegužės 25 d. Tarybos reglamentas (EB) Nr. 479/2009 dėl Europos bendrijos steigimo sutarties priede pateikto Protokolo dėl perviršinio deficito procedūros taikymo (OL L 145, 2009 6 10, p. 1).

      (8)  Atsižvelgiant į 2012 m. rugsėjo 3 d.„Stabilumo ir augimo pakto įgyvendinimo sąlygas ir stabilumo ir konvergencijos programų formos ir turinio gaires“. Žr. http://ec.europa.eu/economy_finance/economic_governance/sgp/pdf/coc/code_of_conduct_en.pdf

      (9)  2015 m. pagal planą restruktūrizuojant „Allied Irish Bank“ kapitalo bazę, dalis vyriausybės privilegijuotųjų akcijų buvo konvertuotos į paprastąsias akcijas. Konvertavimas atliktas rengiantis numatomam tų akcijų pardavimui, vadovaujantis Airijos Vyriausybės planais sugrąžinti banką privatiems subjektams. Pagal taikomas apskaitos taisykles dėl šio konvertavimo 2015 m. padidėjo Airijos valdžios sektoriaus išlaidos (ir atitinkamai valdžios sektoriaus deficitas).

      (10)  Balandžio mėn. pabaigoje dar tęsėsi derybos dėl vyriausybės suformavimo po vasario mėn. vykusių visuotinių rinkimų, todėl Airijos pateikta 2016 m. stabilumo programa buvo parengta darant prielaidą, kad politika nesikeis.


title: 2014 m. gruodžio 8 d. ELPA priežiūros institucijos sprendimas Nr. 545/14/COL, kuriuo, remiantis Europos ekonominės erdvės susitarimo XIII priedo 66n punkte nurodyto teisės akto (2008 m. vasario 20 d. Europos Parlamento ir Tarybos reglamento (EB) Nr. 216/2008 dėl bendrųjų taisyklių civilinės aviacijos srityje ir įsteigiančio Europos aviacijos saugos agentūrą, panaikinančio Tarybos direktyvą 91/670/EEB, Reglamentą (EB) Nr. 1592/2002 ir Direktyvą 2004/36/EB, su pakeitimais) 14 straipsnio 6 dalimi, Islandijai leidžiama nukrypti nuo tam tikrų bendrųjų aviacijos saugos taisyklių ir kuriuo panaikinamas 2014 m. rugsėjo 14 d. Kolegijos sprendimas Nr. 362/14/COL [2015/1946]

text:
29.10.2015

               LT

               Europos Sąjungos oficialusis leidinys

               L 283/22

         ELPA PRIEŽIŪROS INSTITUCIJOS SPRENDIMAS
   Nr. 545/14/COL
   2014 m. gruodžio 8 d.
   kuriuo, remiantis Europos ekonominės erdvės susitarimo XIII priedo 66n punkte nurodyto teisės akto (2008 m. vasario 20 d. Europos Parlamento ir Tarybos reglamento (EB) Nr. 216/2008 dėl bendrųjų taisyklių civilinės aviacijos srityje ir įsteigiančio Europos aviacijos saugos agentūrą, panaikinančio Tarybos direktyvą 91/670/EEB, Reglamentą (EB) Nr. 1592/2002 ir Direktyvą 2004/36/EB, su pakeitimais) 14 straipsnio 6 dalimi, Islandijai leidžiama nukrypti nuo tam tikrų bendrųjų aviacijos saugos taisyklių ir kuriuo panaikinamas 2014 m. rugsėjo 14 d. Kolegijos sprendimas Nr. 362/14/COL [2015/1946]
   ELPA PRIEŽIŪROS INSTITUCIJA,

      atsižvelgdama į EEE susitarimo XIII priedo 66n punkte nurodyto teisės akto, t. y.
      2008 m. vasario 20 d. Europos Parlamento ir Tarybos reglamento (EB) Nr. 216/2008 dėl bendrųjų taisyklių civilinės aviacijos srityje ir įsteigiančio Europos aviacijos saugos agentūrą, panaikinančio Tarybos direktyvą 91/670/EEB, Reglamentą (EB) Nr. 1592/2002 ir Direktyvą 2004/36/EB, su pakeitimais,
      suderinto su EEE susitarimu prie jo pridėtu 1 protokolu ir 2011 m. gruodžio 19 d. EEE jungtinio komiteto sprendimu Nr. 163/2011, 14 straipsnio 6 ir 7 dalis ir į EEE susitarimo XIII priedo 66nf punkte nurodyto teisės akto, t. y.
      2012 m. spalio 5 d. Reglamento (ES) Nr. 965/2012, kuriuo pagal Europos Parlamento ir Tarybos reglamentą (EB) Nr. 216/2008 nustatomi su orlaivių naudojimu skrydžiams susiję techniniai reikalavimai ir administracinės procedūros, su pakeitimais,
      suderinto su EEE susitarimu prie jo pridėtu 1 protokolu ir 2013 m. liepos 15 d. EEE jungtinio komiteto sprendimu Nr. 147/2013, IV priedo CAT.POL.A.210 straipsnio b punkto 2, 4 ir 5 papunkčius,

   atsižvelgdama į 2014 m. rugsėjo 3 d. ELPA transporto komiteto nuomonę,
   kadangi:

               (1)

               Islandija prašė leisti taikyti tam tikrą nuostatą, leidžiančią nukrypti nuo bendrųjų aviacijos saugos taisyklių, įtrauktų į taisykles, kuriomis įgyvendinamas Reglamentas (EB) Nr. 216/2008;

               (2)

               pagal to reglamento, suderinto su EEE susitarimu, 14 straipsnio 7 dalį ELPA priežiūros institucija, remdamasi 2011 m. birželio 17 d., 2014 m. liepos 31 d. ir 2014 m. lapkričio 12 d. Europos aviacijos saugos agentūros rekomendacijomis, įvertino prašomos leidžiančios nukrypti nuostatos taikymo poreikį ir ja užtikrinamos apsaugos lygį. ELPA priežiūros institucija padarė išvadą, kad, jei bus laikomasi tam tikrų sąlygų, šia leidžiančia nukrypti nuostata užtikrinamos apsaugos lygis bus lygiavertis tam, kuris būtų pasiektas taikant bendrąsias aviacijos saugos taisykles;

               (3)

               pagal Reglamento (EB) Nr. 216/2008, suderinto su EEE susitarimu, 14 straipsnio 7 dalį ELPA priežiūros institucija apie savo sprendimą praneša visoms ELPA valstybėms, kurios taip pat turi turėti teisę taikyti tą leidžiančią nukrypti nuostatą;

               (4)

               pagal Reglamento (EB) Nr. 216/2008, suderinto su EEE susitarimu, 14 straipsnio 7 dalį su ELPA priežiūros institucija, keisdamasi informacija apie 14 straipsnio 7 dalimi grindžiamą sprendimą, Europos Komisija iš ELPA priežiūros institucijos gautą informaciją pateikia ES valstybėms narėms, o ELPA priežiūros institucija iš Komisijos gautą informaciją pateikia ELPA valstybėms;

               (5)

               leidžianti nukrypti nuostata ir jos taikymo sąlygos turėtų būti aprašytos taip, kad tokioje pačioje padėtyje esančios kitos ELPA valstybės galėtų taikyti tą priemonę be papildomo ELPA priežiūros institucijos pritarimo. Tačiau ELPA valstybės turėtų pranešti apie leidžiančių nukrypti nuostatų taikymą, nes tai gali turėti pasekmių ir už tos valstybės ribų;

               (6)

               šiame sprendime nustatytos priemonės atitinka ELPA transporto komiteto nuomonę,

         PRIĖMĖ ŠĮ SPRENDIMĄ:
   1 straipsnis
   Šiuo sprendimu panaikinamas Sprendimas Nr. 362/14/COL.
   2 straipsnis
   Islandija gali nukrypti nuo Reglamento (ES) Nr. 965/2012 IV priedo CAT.POL.A.210 straipsnio b punkto 2, 4 ir 5 papunkčių šio sprendimo priede nurodytomis sąlygomis, jei įvykdomos šio sprendimo priedo 2 skirsnyje nustatytos sąlygos.
   3 straipsnis
   Visos ELPA valstybės turi teisę taikyti tokias pačias 2 straipsnyje nurodytas priemones šio sprendimo priede nurodytomis sąlygomis, laikydamosi įpareigojimo pranešti, kuris nustatytas Reglamento (EB) Nr. 216/2008, suderinto su EEE susitarimu, 14 straipsnio 6 dalyje.
   4 straipsnis
   Šis sprendimas skirtas Islandijai. Jo tekstas autentiškas tik anglų kalba.
   5 straipsnis
   Apie šį sprendimą pranešama Islandijai, Lichtenšteinui, Norvegijai ir Europos Komisijai.

      Priimta Briuselyje 2014 m. gruodžio 8 d.

            ELPA priežiūros institucijos vardu

         Helga JÓNSDÓTTIR

            Kolegijos narė

         Xavier LEWIS

            Direktorius

      PRIEDAS

         SU KLIŪČIŲ PERSKRIDIMU KYLANT ISLANDIJOS ÌSAFJORDURO ORO UOSTE (BIIS) SUSIJUSI NUOSTATA, LEIDŽIANTI ISLANDIJAI NUKRYPTI NUO KOMISIJOS REGLAMENTO (ES) Nr. 965/2012

      1.   LEIDŽIANČIOS NUKRYPTI NUOSTATOS APRAŠYMAS
      Islandija gali, nukrypdama nuo Reglamento (ES) Nr. 965/2012 su pakeitimais (1) IV priedo (CAT dalies) CAT.POL.A.210 straipsnio „Kliūčių perskridimas kylant“ b punkto 2, 4 ir 5 papunkčių, leisti oro vežėjo „Air Iceland“ (Flugfélag Íslands) „F50“ ir „Dash 8“ lėktuvams vykdyti skrydžius 25 laipsnių posvyrio kampu 100 pėdų aukštyje Islandijos Ìsafjorduro oro uoste (BIIS), kad būtų įvykdyti su kliūčių perskridimu kylant susiję reikalavimai, nustatyti Reglamento (ES) Nr. 965/2012 IV priedo CAT.POL.A.210 straipsnyje.
      2.   LEIDŽIANČIOS NUKRYPTI NUOSTATOS TAIKYMO SĄLYGOS
      Šiai nukrypti leidžiančiai nuostatai taikomi tam tikri apribojimai, susiję su veiklos sąlygomis Islandijos Ìsafjorduro oro uoste (BIIS), minimalių oro sąlygų, matomumo, vėjo ir KTT užterštumo kriterijais, apibūdintais 2011 m. birželio 17 d. Europos aviacijos saugos agentūros veiklos vertinimo ataskaitoje.
      Šios leidžiančios nukrypti nuostatos taikymas oro vežėjui „Air Iceland“ (Flugfélag Íslands) grindžiamas papildomomis priemonėmis, kurias oro vežėjas įgyvendina siekdamas užtikrinti saugos lygį, lygiavertį tokiam, kuris pasiekiamas taikant Reglamente (ES) Nr. 965/2012 su pakeitimais nustatytus bendruosius techninius reikalavimus ir administracinę tvarką. Papildomos priemonės yra susijusios su orlaivio eksploatacinėmis charakteristikomis, įgulos atranka ir mokymu, įgulos narių kvalifikacijos ir kompetencijos galiojimo laikotarpiu, orlaivio minimalios įrangos sąrašo apribojimais, oro vežėjo kokybės sistema ir saugos valdymo sistema, papildomomis veiklos procedūromis ir įgulos informavimu elektroninėmis priemonėmis apie veiklos vykdymą BIIS oro uoste; jos apibūdintos pirmiau minėtoje Europos aviacijos saugos agentūros veiklos vertinimo ataskaitoje.

         (1)  EEE susitarimo XIII priedo 66nf punkte nurodytas teisės aktas (2012 m. spalio 5 d. Reglamentas (ES) Nr. 965/2012, kuriuo pagal Europos Parlamento ir Tarybos reglamentą (EB) Nr. 216/2008 nustatomi su orlaivių naudojimu skrydžiams susiję techniniai reikalavimai ir administracinės procedūros), pritaikytas 2013 m. liepos 15 d. EEE jungtinio komiteto sprendimu Nr. 147/2013, iš dalies pakeistas 2013 m. rugpjūčio 14 d. Reglamentu (ES) Nr. 800/2013 ir 2014 m. sausio 29 d. Reglamentu (ES) Nr. 83/2014 ir suderintas su EEE susitarimu prie jo pridėtu 1 protokolu (Reglamentas (ES) Nr. 965/2012).


title: 2009/186/EB: 2008 m. balandžio 22 d. Europos Parlamento sprendimas dėl 2006 finansinių metų Europos Sąjungos bendrojo biudžeto įvykdymo patvirtinimo, II skirsnis – Taryba

text:
31.3.2009

               LT

               Europos Sąjungos oficialusis leidinys

               L 88/19

         2008 m. balandžio 22 d.
   EUROPOS PARLAMENTO SPRENDIMAS
   dėl 2006 finansinių metų Europos Sąjungos bendrojo biudžeto įvykdymo patvirtinimo, II skirsnis – Taryba
   (2009/186/EB)
   EUROPOS PARLAMENTAS,
   atsižvelgdamas į Europos Sąjungos 2006 finansinių metų bendrąjį biudžetą (1),
   atsižvelgdamas į 2006 finansinių metų Europos Bendrijų galutines metines ataskaitas (I tomas) (C6–0364/2007) (2),
   atsižvelgdamas į Tarybos metinę 2006 m. atlikto vidaus audito ataskaitą biudžeto įvykdymą tvirtinančiai institucijai,
   atsižvelgdamas į Audito Rūmų 2006 finansinių metų metinę biudžeto vykdymo ataskaitą ir į Audito Rūmų specialiąsias ataskaitas kartu su audituotų institucijų atsakymais (3),
   atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir pagal jas atliktų operacijų teisėtumo bei tvarkingumo patikinimo pareiškimą (4),
   atsižvelgdamas į EB sutarties 272 straipsnio 10 dalį, 274, 275 ir 276 straipsnius,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto komiteto pranešimą (A6–0096/2008),

               1.

               suteikia patvirtinimą Tarybos Generaliniam sekretoriui, kad Tarybos 2006 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Teisingumo Teismui, Audito Rūmams, Europos investicijų bankui bei valstybių narių nacionalinėms ir regioninėms audito institucijoms ir pasirūpinti, kad jie būtų paskelbti Europos Sąjungos oficialiajame leidinyje (L serija).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL L 78, 2006 3 15.

      (2)  OL C 274, 2007 11 15, p. 1.

      (3)  OL C 273, 2007 11 15, p. 1.

      (4)  OL C 274, 2007 11 15, p. 130.

      (5)  OL L 248, 2002 9 16, p. 1.
    ---documentbreak---

               31.3.2009

               LT

               Europos Sąjungos oficialusis leidinys

               L 88/20

         EUROPOS PARLAMENTO REZOLIUCIJA
   2008 m. balandžio 22 d.
   su pastabomis, sudarančiomis neatskiriamą sprendimo dėl 2006 finansinių metų Europos Sąjungos bendrojo biudžeto įvykdymo patvirtinimo dalį, II skirsnis – Taryba
   EUROPOS PARLAMENTAS,
   atsižvelgdamas į 2006 finansinių metų Europos Sąjungos bendrąjį biudžetą (1),
   atsižvelgdamas į 2006 finansinių metų Europos Bendrijų galutines metines ataskaitas (I tomas) (C6–0364/2007) (2),
   atsižvelgdamas į Tarybos metinę 2006 m. atlikto vidaus audito ataskaitą biudžeto įvykdymą tvirtinančiai institucijai,
   atsižvelgdamas į Audito Rūmų 2006 finansinių metų metinę biudžeto vykdymo ataskaitą ir į Audito Rūmų specialiąsias ataskaitas kartu su audituotų institucijų atsakymais (3),
   atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir pagal jas atliktų operacijų teisėtumo bei tvarkingumo patikinimo pareiškimą (4),
   atsižvelgdamas į EB sutarties 272 straipsnio 10 dalį, 274, 275 ir 276 straipsnius,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto komiteto pranešimą (A6–0096/2008),

               1.

               pažymi, kad Taryba 2006 m. iš viso turėjo 626 102 378,31 EUR įsipareigojimų asignavimų (2005 m. – 586 182 640,52 EUR), iš kurių panaudojo 91,79 %, t. y. mažiau negu 2005 m. (96,69 %);

               2.

               pažymi, kad 2005 m. sausio 1 d. pradėjus taikyti kaupiamąją apskaitą, į Tarybos finansines ataskaitas buvo įrašytas teigiamas 90 578 934 EUR ekonominis rezultatas ir vienodos turto ir įsipareigojimų sumos (498 579 523 EUR);

               3.

               apgailestauja, kad Taryba, kitaip nei kitos institucijos, nepateikia metinės veiklos ataskaitos Parlamentui, remdamasi 1970 m. neoficialiu susitarimu (į 1970 m. balandžio 22 d. Tarybos posėdžio protokolą įtrauktas nutarimas) ir tuo, kad Finansiniame reglamente nenurodoma jokių su tuo susijusių reikalavimų; ragina Tarybą persvarstyti sprendimą neskelbti veiklos ataskaitos ir neperduoti jos Parlamentui ir tapti labiau atskaitinga visai visuomenei bei mokesčių mokėtojams;

               4.

               atkreipia dėmesį į Europos Audito Rūmų išvadą, pateiktą pirmiau minėtos metinės ataskaitos 10.14 dalyje, kad Taryba pratęsė sutartį dėl telekomunikacijų paslaugų teikimo per Europos Vadovų Tarybos susitikimus, šį pratęsimą neteisingai pagrįsdama Finansinio reglamento įgyvendinimo taisyklių 126 straipsnio 1 dalies e punktu;

               5.

               atsižvelgdamas į tai pritaria Audito Rūmams, kad atviras konkursas turėjo būti surengtas dar nepasibaigus sutarties galiojimo terminui; tačiau supranta ypatingas aplinkybes, kurias Taryba nurodė savo atsakymuose, t. y. kad Tarybos sekretoriatas visą dėmesį turėjo skirti projektams, susijusiems su kraustymusi į naująjį LEX pastatą; pažymi, kad sutarties terminas buvo dar kartą be konkurso pratęstas 2007 m.; tačiau palankiai vertina tai, kad naujas konkursas jau paskelbtas ir kad nauja sutartis turėtų būti sudaryta nuo 2008 m. liepos mėn.;

               6.

               su džiaugsmu pažymi, kad Tarybai pavyko maždaug dviem trečdaliais sumažinti buvusių A ir B kategorijų darbuotojams iki 1997 m. gruodžio 31 d. suteiktų, bet neišnaudotų kompensacinių atostogų laiką; pažymi, kad Tarybos administracija paskelbė privalomus nurodymus, kuriais remiantis siekiama išnaudoti likusį atostogų laiką iki 2009 m. ir ragina Tarybą laikytis šio nusistatyto termino;

               7.

               palankiai vertina tai, kad, reaguojant į Audito Rūmų išvadas dėl 2005 finansinių metų, naujos Tarybos Generalinio sekretoriato misijoms taikomos vidaus taisyklės, susijusios su apgyvendinimo išlaidomis, įsigaliojo 2007 m. birželio 1 d., t. y. anksčiau, nei numatyta Tarybos (2007 m. spalio mėn.);

               8.

               su džiaugsmu pažymi, kad buvo sudaryta darbo grupė Tarybos narių įgaliotų atstovų kelionių išlaidų apmokėjimo sistemai pertvarkyti, ir palankiai vertina šios grupės paskelbtas rekomendacijas; pritaria Tarybos ketinimui ir toliau griežtai tikrinti valstybių narių pateiktas ataskaitas iki tol, kol tinkamai pradės veikti nauja elektroninių kortelių sistema, kuri turi būti įvesta iki 2009 m. pradžios;

               9.

               pažymi, kad bendrųjų administracinių klausimų tarnyba laikotarpiu nuo 2005 m. sausio 1 d. iki 2007 m. liepos 1 d. be kitų užduočių buvo įpareigota koordinuoti ir stebėti, kaip įgyvendinamos vidaus auditoriaus pateiktos rekomendacijos, ir neleisti jam pačiam imtis veiksmų dėl šių rekomendacijų; džiaugiasi tuo, kad šios pareigos buvo sugrąžintos vidaus auditoriui;

               10.

               pažymi, kad pirmiau minėto neoficialaus susitarimo nuostatose, susijusiose su Parlamentui skirtu biudžeto skirsniu, numatyta, kad Taryba įsipareigoja nedaryti jokių Europos Parlamento išlaidų sąmatos pakeitimų. Šis įsipareigojimas privalomas tik tada, kai išlaidų sąmata neprieštarauja Bendrijos nuostatoms, visų pirma susijusioms su Pareigūnų tarnybos nuostatais ir kitų Europos Bendrijų tarnautojų įdarbinimo sąlygomis bei su institucijų būstine;

               11.

               dar kartą patvirtina nuomonę, kad atsižvelgiant į tai, kada šis neoficialus susitarimas buvo sudarytas, ir į didelį pavartotų žodžių ir jiems priskiriamos reikšmės ar interpretacijos neatitikimą, šį susitarimą reikėtų persvarstyti; bet kuriuo atveju šiuo metu nėra jokių kliūčių netaikyti Tarybai įprastos kitoms institucijoms taikomos biudžeto patvirtinimo procedūros;

               12.

               atsižvelgdamas į tai, palankiai vertina tai, kad Taryba ir kitos Bendrijos institucijos bei organai pritaria nusistovėjusiai tvarkai, pagal kurią Parlamentas jų Generaliniams sekretoriams suteikia biudžeto įvykdymo patvirtinimą, bet atvirai apgailestauja dėl to, kad Finansiniame reglamente nėra jokios nuorodos į šią procedūrą ir minimos tik su Komisijai suteikiamu biudžeto įvykdymo patvirtinimu susijusios nuostatos;

               13.

               ragina suteikti kuo daugiau skaidrumo bendrajai užsienio ir saugumo politikai (BUSP); prašo Tarybos užtikrinti, kad pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo (6) 42 punktą jokios einamosios BUSP išlaidos nebūtų įtraukiamos į Tarybos biudžetą;

               14.

               ragina Tarybą nurodyti jai skirto 2006 finansinių metų Europos Sąjungos bendrojo biudžeto II skirsnio 3 antraštinės dalies („Išlaidos, atsirandančios institucijai vykdant misijas“) (7) tikslų kiekvienos eilutės išlaidų pobūdį, kad Parlamentas galėtų patikrinti, ar laikomasi minėtojo tarpinstitucinio susitarimo; pasilieka sau teisę prireikus imtis būtinų veiksmų, kai susitarimas pažeidžiamas;

               15.

               prašo Tarybos pateikti Parlamentui atskirų misijų, vykdomų pagal Europos saugumo ir gynybos politiką, bei ES specialiųjų įgaliotinių veiklos, kuri, kaip teigiama, yra reguliariai audituojama ir vertinama, ex-post įvertinimą.

      (1)  OL L 78, 2006 3 15.

      (2)  OL C 274, 2007 11 15, p. 1.

      (3)  OL C 273, 2007 11 15, p. 1.

      (4)  OL C 274, 2007 11 15, p. 130.

      (5)  OL L 248, 2002 9 16, p. 1.

      (6)  OL C 139, 2006 6 14, p. 1.

      (7)  OL L 78, 2006 3 15, p. I/273.